Verbatim Thursday 25th June, 2020 – The National Assembly of Seychelles\nHome » Verbatim » 2020 » Verbatim Thursday 25th June, 2020\nBonzour tou Manm Onorab e bonzour tou dimoun a lekout ki pe swiv travay Lasanble Nasyonal. Nou pou kontinyen nou travay bomaten lo revision of Standing Orders. E toudswit mon ava donn laparol Onorab, ok, zis en moman, Onorab Henrie.\nBonzour Mr Speaker. Bonzour tou dimoun. Mr Speaker anvi ki ozordi nou dernyen zour travay ou sa semenn koman Chairman COGA mon ti oule atir ou latansyon, lo lefe ki dernyen fwa ki Minis Finans ti vin dan nou Lasanble.\nIn donn nou Lasanble en commitment ki rapor lo FA4JR. Lasanble pou ganny en rapor lo bann depans ki pe fer. E an vi ki mwan Avril, Me in pase, la nou pe fini Zen. Mon ti ava kontan ki Sekretarya i fer le neseser. Akoz i osi annan en commitment lo website IMF. Ki dir ki Gouvernman in fer en commitment ek zot. Ki i pou donnen bann rapor Lasanble Nasyonal. Me la i pe pas pres 3 mwan, nou pa ankor tann nanryen. So mon ti zis oule atir ou latansyon lo la. Mersi.\nMersi Onorab, nou ava fer le neseser. Nou ava fer swivi avek Minister Finans. Mon ava demann Sarge pou move Mace, pou nou al dan Committee on the Whole House. E mon ava pas laparol avek Onorab Bernard Georges.\nMersi Mr Chair. Bonzour Mr Chair. Bonzour tou bann Manm e tou bann dimoun ki pe swiv nou.\nMr Chair, yer ler nou’n kite, nou ti pe regard order 53. Behavior of Members in the Assembly.\nNou ti’n fer en pe travay e i ti reste 2 lezot landrwa ki nou’n highlight. Nou’n highlight li an zonn akoz nou pa’n anvi fer en propozisyon. Me nou’n anvi les Manm deside. Premye se 53(5). Ki dir ‘’except when moving to and from their seat or speaking, Members in the Chamber shall be seated.’’\nWell nou’n pran sa dan Standing Orders Maurice, kot ler Manm i oze zot debout. Alor ki si nou pa debout, nou asize. Me nou konnen ki in annan sa deba pou en pe letan, eski nou devret kontinyen asize ler nou koze. Oubyen eski nou devret debout? E nou konnen, dan Reform and Modernization Committee, ki si nou pou debout fodre i annan en serten laranzman ki ganny fer pou bann micro eksetera.\nEski nou pou debout dan nou plas, oubyen eski nou pou debout dan en landrwa dezinyen? Eksetera, eksetera. Me pou le moman, etandonnen ki nou lo la, nou bezwen dil avek sa or speaking. Eski nou pou gard li dan lekspektasyon ki en zour, dan en tre pros lavenir, nou pou debout pou koze? Oubyen si nou pou deside pou kontinyen asize pou koze. Nou bezwen dir, ‘or speaking.’ Mersi Mr Chair.\nMersi Onorab Georges. Yes Onorab Ferrari.\nBonzour Mr Speaker, bonzour tou dimoun. Mwan mon ti a kontan anmenn mon sipor pou propozisyon ki nou prevwar ki a lavenir bann Manm i adres Lasanble debout. E Onorab Georges i annan rezon. I pou bezwen en pe lamenazman entern.\nMe selman konman en Manm ki’n tou dernyerman, akoz social distancing ki nou, ki fer ki mon pe asiz la, mon’n santi poudir i vreman bokou pli konfortab koman en Manm, pou kapab adres Lasanble debout.\nE, konmsi ou santi ki i ou annan plis kontrol lo sa ki ou pe dir. Alors, mon krwar pou lavenir, i en direksyon ki nou devret ale. Alors si i annan en propozisyon, nou met li an previzyon, ki a lavenir nou kapab fer sa bann lamenazman. Mersi.\nMersi Onorab Ferrari. Onorab Mondon.\nMersi Mr Chair. Mwan osi mon an faver ki nou bouz en pti dan sa direksyon, i en pti pe pratik bann pei Lafrik. Kot bann Manm Parlman i debout ler pe adres the floor.\nBe an menm tan nou bezwen pran kont, nou bezwen annan en serten eksepsyon dan sa provizyon. Akoz nou annan posibilite ki demen, nou kapab annan en dimoun ki annan dezabilite ki en Manm Lasanble.\nOuswa en dimoun ki ariv serten larz, kekfwa ki pa permet li pou li debout pou li adres the floor. Mon krwar i bezwen annan sa provizyon osi ler nou pe fer sa lamannman. E nou Lasanble i bezwen friendly avek bann dimoun ki annan serten dezabilite. Mersi Mr Chair.\nMersi Onorab Mondon. Bon si napa okenn lezot entervenan. Eski nou pran li, ki nou ganny en konsansis lo fer rantre? Onorab Georges.\nI pareyman napa en, parey nou dir en dissenting opinion. Alor nou ava les li mannyer i ete?\nE ler nou ava bezwen, ler sa i arive, nou ava amann nou Standing Orders pou dir and in respect of Members who cannot stand, the leave of the Speaker shall be obtained en keksoz dan sa sans.\nNext se 53(10). La in annan en serten evolisyon. E mon pe refer lo paz 22 nou rapor. Ki eksplik en pti pe sa not. Ankor enn fwa nou pa’n anvi fer en propozisyon. Nou’n anvi les Manm Lasanble, desid pou nou menm.\n‘’Members and visitors shall be dressed in such manner and show proper respect to the Assembly, and in accordance with directions given from time to time by the Speaker. ‘’\nA sa lepok ler nou ti regard sa, ti annan ankor en diferans dan lafason ki nou ti dress. Ki Manm ti dress dan Lasanble. Me la an atandan sa, keksoz in aranze. E nou tou nou dress dan en fason parey. Kestyon ki reste, se eski se sa lafason ki nou devret dress? Oubyen, eski i annan en lot fason ki nou devret dress? Eski bann zonm i bezwen met en palto, oubyen non? Oubyen eski bann zonm i bezwen met en palto pou bann ceremonial occasions parey SONA oubyen non?\nE 2enm pwen, e mon konnen sa i pou ouver en lot sapit. Nou pa bezwen regard li la. Me Manm, Manm Standing Orders Committee in anvi, parey nou’n mete dan nou rapor lo paz 22, nou’n anvi osi, at least anvoy sa lide dan Lasanble, pou nou a en serten moman deside.\nMe i pa pou zis pou Lasanble. I pou en size Nasyonal, lo ki mannyer ou montre respe avek Lim Nasyonal. Akoz konmela i annan, i annan de fason ki nou fer sa. Mon pa anvi ki sa i vin en deba bomaten Mr Chair. I pa vreman nou latas pou fer sa.\nMe nou’n zis souliny li lo, akoz sa order i koz lo ‘show proper respect for the Assembly.’ Mersi.\nMersi Onorab Georges. Yes Onorab Sandy Arissol.\nMr Speaker bonzour, bonzour tou Manm. Mon ti zis anvi retourn en pa an aryer, en pwen ki mon pa’n war Onorab Georges tous lo la.\nSe 9(b), kekfwa avan nou al lo (10). 9(b), mon ti a kontan demann Sekretarya, oubyen ou menm konman Speaker, eski nou annan 9(b), i annan en landrwa isi? Parski letan mon pas parfwa anba lavarang, anba pye dibwa partou. Eski nou annan en landrwa isi kot Lasanble, ki ganny, ki adres size 9(b) silvouple? Mersi.\nMersi Onorab Arissol. Mon krwar mon bezwen servi sa mo i souzantandi. Akoz i paret ki bann Manm ki pratik 9(b) i deza idantifye en pti corner kot zot pratik 9(b). E pou le moman nou napa okenn issue avek sa. Alright. Akoz i pe ganny fer an Lakor avek bann Akt. Bann Lalwa ki deza la. Yes Onorab Aglae.\nMersi Mr Speaker. Bonzour tou Manm a lekout. Mr speaker an referans avek 10, mon krwar i osi enportan.\nAkoz in arive dan lepase, sirtou kot i konsern viziter ki pa’n neseserman ganny akse pou antre kot Lasanble akoz zot labiyman, fason sanze. E mon krwar ki i enportan ki sa dress code i vin pli kler pou zot.\nPetet osi ler en dimoun i konnen i pe vini, si i pe vin war en Manm, ouswa i pe attend kot en nenport, kot Sekretarya i konsernen, i kapab ou menm Speaker. Ki i pa vin en lanbarasman osi pou sa dimoun. Ouswa kot nou, nou bezwen sorti al war sa Manm an deor precinct Lasanble. In arive sa.\nE kot i konsern bann Manm osi, si nou pou tonm dakor, parey Onorab Georges pe fer resorti, dan bann letan seremonyal si nou pou met en palto. Osi nou pran kont osi petet si demen i kapab arive, parey i annan bann lezot pei kot zot annan bann koutim tradisyon osi, ki si enn bann Manm a lavenir, nou pa konnen ki mannyer pei i evolye e kot i arive.\nKot serten ouswa pou domenn larelizyon, li menm i kapab annan serten Manm. Ki dir be mwan mon dress code i sa fason. Eski nou, nou pou konsider li koman en lot kategori? Mersi.\nMersi Onorab. Onorab Henrie.\nMersi Mr Chair. Mon pwen i enn nouvo, akoz mon osi mon pe retourn en pe deryer lo sub clause (8). ‘’Members shall not use mobile phones, or make or receive calls in the Chamber, or any electronic equipment.’’ Pardon?\nMon pa pe kapab lir, sorry mon’n oubliy mon linet. Wi, ok, ok, i tonbe alor.\nMersi Mr Chairman. Bonzour tou dimoun ki a lekout. Mr Chairman i annan serten pwen ki Bills Chairperson in leve. Mon krwar ki nou koman en Lasanble, e mon krwar ki ou dan Chair, mon krwar ou’n tanzantan fer sorti sa.\nOu’n fer bann deklarasyon lo sa bann statement. Enkli LGB avek Leader Lopozisyon, kot nou pe dir, annou edik nou bann dimoun la deor. An menm tan nou pe koz fitir zenerasyon lo ki fason zot regard nou Lasanble. E mon pou bezwen eksplik serten keksoz.\nPar egzanp, lontan nou ti, well, mwan, nou’n ganny dir, poudir dan serten diskisyon, nou pe dir ‘’kile Lopozisyon, les entel travay.’’\nMe la ozordi nou pe koz koste, nou pe koz Linite Nasyonal. So, mwan mon krwar dan sa Lasanble nou’n evolye. Ozordi nou tou nou pe met kravat, pe met semiz lanmans long. Mwan mon annan en problenm avek lafason ki nou adres nou Lim Nasyonal.\nE pou mwan sa i enportan. E mwan mon pa krwar nou devret pe tanzantan pe postpone sa lagreman ouswa sa tonm dakor lo en fason fer. Akoz parey mon nou pe dir, se ki nou annan dimoun ki vin dan sa Lasanble.\nNou annan nou bann zenn deor pe regard nou e nou bezwen tonm dakor. Si nou’n tonm dakor pou met kravat, met semiz lanmans long. Akoz nou pa kapab tonm dakor lo en unified decision pou nou kapab letan nou pe tann nou Lim Nasyonal koze, eski nou pou met lanmen lo leker, ouswa nou pou debout dwat?\nKonmsi sa mon krwar poudir nou bezwen adres li. So mon ti a kontan ki, mon pa konnen si nou pou annan en Sou Komite si kwa. Me solman mon santi poudir, si nou oule respe, si nou oule respe, nou oule ganny respe pou nou lenstitisyon, mon krwar i konmans avek nou. So we have to do it. Mersi.\nMersi Onorab William. Petet zis mon ava adres sa. Apre Onorab Georges osi ki lo Komite Reform i a kapab butt in. Nou, par egzanp pou dress code, ti en keksoz ki nou ti pran li lo Komite Reform. E finalman nou ti ganny agreman ki nou tou nou bezwen montre sa liniformite an term dress code.\nE mon kontan ki nou’n kapab fer sa, nou’n adopte. Me sa osi tou mon panse i ava vin en diskisyon lo sa Komite. Mon pa santi ki i devret rantre dan Standing Orders. Me i en diskisyon ki nou ava kontinyen. Bann Manm Lopozisyon enkli mwan, nou annan nou, nou annan rezon.\nNou annan serten rezon akoz nou fer sa. E pou mwan si mon, koriz mwan petet Onorab Ramkalawan i kapab koriz mwan si mon mal, sa 2 konpoziter Lim Nasyonal Mr David Andre e Mr Georges Payet. Ler zot Lim ti ganny swazir e sa ti vin Lim Nasyonal, ti ganny adopte. Zot ti fer en lapel avek pep Seselwa.\nNou’n move dan 3enm Repiblik tou keksoz i sanze and all that. Annou sant nou Lim Nasyonal avek en santiman. And by doing that, annou met nou lanmen lo nou leker. Mon krwar mon rapel en pti pe parol dan sa.\nE la depi la, mon ti dan SNP, nou’n adopte sa. Me dimoun gradyelman i adopte. Nou war, par egzanp dan bann diferan levennman, kot Lim Nasyonal i ganny zwe.\nOu vwar bokou dimoun i pe met lanmen. Lanmerik i en landrwa kot, L’Angleterre osi petet enn ler nou war parey menm dan bann match football, bann FA Cup and all that. Kot i annan zwer ki fer sa. Me i annan i pa iniform. Me petet this will be a discussion ki nou kapab pran dan Komite Reform. Alright? Me Onorab Georges i ava koz en pti pe lo la. Onorab Paul Ernesta.\nMorning Mr Chair, morning tou bann koleg Onorab, tou dimoun a lekout. Mr Chair annefe, ou’n deza fini pronons propozisyon lo la. E mwan osi mon share menm santiman avek koleg Onorab William lo sa size National Anthem.\nAkoz bokou fwa, menm dan Gallery, bann zanfan ki vini, par ler zot konfize. Zot pa konnen si ou pou met lanmen. Ou war zot seye, tire, mete, zot pa konnen ki mannyer pou fer. Mon krwar it’s about time. Mon krwar i tonm byen.\nKomite Reform prezan zot ava deside, pran en desizyon lo en fason unified, ki mannyer pou nou pran nou Lim Nasyonal. Thank you Mr Chair. Sa ki ti mon prezantasyon.\nMersi Onorab Ernesta. Onorab Ramkalawan.\nBonzour Mr Chairman. Bonzour tou koleg Onorab e tou dimoun ki a lekout. Mr Speaker mon pwen i senp lo sa (10). Mon krwar ki, etandonnen ki nou Manm SADC-PF. E osi nou asiste Pan-African Parliament pou sa ki i ete ozordi. Nou war ki letan i annan bann louvertir, nou war bann, nou war sa eleman traditional dress. Par egzanp si Speaker Lesotho ti pou vin adres nou Lasanble, i ti pou met son, i ti pou vin dan nou Lasanble demi touni.\nParski sa i son traditional dress. E alor mon krwar ki petet lafason ki in ganny ekrir la i bon. E parski, in such a manner as to show respect for the Assembly. Sa Speaker li dan son lenz tradisyonnel, he would be showing respect to the National Assembly.\nPetet in the manual, ti ava bon fer rantre sa eleman national dress. Specially from visitors ki vin from deor. Si ou annan ou en Speaker ki sorti Maroc, i pa pou vin dan, e i deside onor ou landrwa.\nI pou vin dan son lenz tradisyonnel konman en Bedouin, or whatever. So mon krwar ki sa i kapab ganny dekrir dan manual. E mon krwar ki i bon osi tou ki nou kit li koumsa. Parske sa i donn Speaker sa eleman si nou pou met palto, i ava issue dress code pou sa zour.\nPou tel lokazyon, palto, en pe parey nou fer letan nou, nou al overseas. So mon ti ava dir annou kit li koumsa. Pou eleman Lim Nasyonal, mon krwar ki nou bezwen ankor montre sa eleman fleksibilite. Mwan mon enn ki mon pa kontan, mon pa ti a kontan war ki nou enpoz lo la. Me lefe ki i annan 2 fason ki nou Lasanble i pe, pou le moman bann Manm letan zot pe ekout Lim, letan Lim Nasyonal i ganny zwe, pou montre respe.\nE sa 2 fason i 2 fason, mondyal atraver lemonn i koumsa. En Angle i pa pou met son lanmen lo son leker letan i pe ekout Lim Nasyonal. En Franse osi tou en pe parey Ameriken, parey ou’n dir Mr Speaker, i fer sa. I annan bokou bann pei Lanmerik Latin ki fer sa.\nSo mon krwar ki, annou kit sa fleksibilite. E ankor enn fwa mon ti ava demande si sa i ganny fer rantre dan nou manual. Pou ki sa pwen ki Onorab Ernesta in mansyonnen, ki bann zanfan i konnen ki poudir letan zot vin dan Lasanble Nasyonal, i annan 2 fason pou zot ekout, pou zot letan zot pe ekout Lim Nasyonal.\nSwa zot met zot lanmen lo zot leker. Oubyen zot debout zot lanmen drwat. Me selman ki zot pa pe zwe, pe fer isi. Be i en moman solannel. E alor, la i la de fason. E mon panse ki a en serten pwen, kekfwa la pou le moman i ankor en pe boner, me a en serten pwen, kekfwa pei li menm li i ava fer sa. Parski Mr Speaker i annan, nou bezwen osi pran an konsiderasyon eleman larelizyon.\nI annan serten denominasyon ki santi ki zot pa devret montre respe pou Lim Nasyonal. Akoz zot lafason ki zot, lafason ki zot krwar. Alor pou zot letan Lim Nasyonal pe zwe, zot kapab pe koze normal, kontinyen avek sa ki zot pe fer. Alor pou nou la isi dan sa Lasanble, mon ti ava propoze ki nou kit keksoz egzakteman ki mannyer i ete.\nMe ki dan manual e dan direktiv, letan bann lekol i ekrir ou lofis pou dir, zot pe vin avek en group. Parske tousala i bezwen pas atraver ou lofis. Ki, nek zis attach en pti kopi poudir la i la fason ki letan Lim Nasyonal pe zwe, premyerman ou bezwen debout, ou bezwen pa koze, montre respe.\nE apre sa, swa lanmen lo leker savedir. So mon krwar sa 2 pwen l annou kapab dil avek. E apre nou kapab bouze. Mersi bokou Mr Chairman.\nMersi Onorab Ramkalawan. Bon mon’n ganny 2 lanmen o fon lo kote Lopozisyon. Mon’n war Onorab Esparon, apre i annan en lot Manm ki’n lev lanmen, non, ok. Onorab Esparon.\nMersi Mr Speaker. Bonzour tou dimoun. Mr Speaker mwan mon pe get kot (10) la. ‘’Members while in the Assembly.’’ Mon konnen nou osi ganny gide avek en pti feye la ki dress code. Kot i mete ou pa ganny drwa anmenn okenn keksoz ki annan logo politik. Ou pa ganny drwa vin dan kitennge eksetera.\nMe ladan i osi annan en lartik ladan, ki dir ki ou pa ganny drwa vin dan Lasanble avek walking aids. E mwan mon konnen poudir sa, walking aids, wi, en bekir, crutches bann keksoz koumsa i enkli ladan.\nMwan mon konnen sa ti ganny mete, letan mon ti tonm malad, pou mwan pa vin dan Lasanble avek en bekir. Sa lepok zot ti kouto zot ti lavyann. Me selman letan nou pe dir, poudir nou pou bezwen omwen, osi gete ki nou Lasanble, son lanvironnman i vin en pe disabled-friendly. Ki i pa an se moman.\nE letan mon pe go back to pwen ki Onorab Mondon in fer, ki a lavenir kekfwa ou annan en dimoun ki annan dezabilite. Ki vin ek en wheelchair pou li kapab vin dan Chamber. Mon pe osi mazinen, ki sa zafer pa vin dan Chamber avek en bekir, i devret ganny retire dan sa pti manual la, Code of Conduct la, pou dress code.\nParski demen ou kapab annan ou en Manm ki’n kas en lipye, i deside pou attend sitting, i bezwen antre avek en bekir pou li kapab fer son travay, ok, mersi.\nMersi Onorab. Mon krwar lo kote walking aids and all that, sa nou kapab pran dan Komite Reform. Me wheelchair nou kapab. En Manm i kapab vin dan wheelchair, akoz nou annan ramp devan. E i fasil, napa okenn stairs pou li rantre dan Chamber, Chamber i anba. Me pou visitors wi.\nI en problenm, sa nou konnen. Anybody ki pou access bann lofis anler, oubyen kot visitors i en problenm. Me si en Manm demen i arive ki en Manm ek dezabilite in debout, in win eleksyon, in ganny mete par proporsyonnel. Pou li access Chamber sa i posib. Me i bann keksoz ki nou ava regarde dan Komite Reform. Onorab Sebastien Pillay.\nMersi Mr Chair. Bonzour. Mr Chair mwan mon i annan 2 pwen ki mon oule souleve. Premye pwen i konsern sa size political paraphernalia. As it stands ozordi, i annan Manm lo lot kote, lo zot loto i annan en sticker. Ok, nou, nou pa’n zanmen raise en issue avek sa. Akoz there is no mischief that you’re trying to cure. Me selman that was what the rule is.\nPrezan sa ki nou bezwen konpran. Dan landrwa travay, oubyen dan bann landrwa kot bann dimoun i travay, dimoun pou emulate, i pou kopye sa ki Manm Lasanble i fer. So byento ou pou war dan bann lekol, ou pou war partou, dimoun pe fer parey. So…\nE kot lekol i deza annan en, dan bann lekol par egzanp, i deza annan en, si ou oule en Polisi ki ou pa antre avek bann stickers, paraphernalia politik dan lekol ozordi. So mon pa konnen ki mannyer nou pou strike en balans. Parski nou pe dir poudir Manm Lasanble, pa averti zot louvraz politik. Sa i allowed or not. Sa i en keksoz ki nou, nou pou bezwen determinen going forward.\nAkoz, parey mon’n dir, en kantite legzanp i ganny pran lo nou koman Manm Lasanble e ki mannyer nou reakte. E nou aplik bann Lalwa oubyen bann pratik ki i annan. Ou konpran? Esansyelman mon napa nanryen kont sa.\nMe mon krwar selman i bezwen annan en serten konprenezon, ki par egzanp i annan serten landrwa ki ou devret pe montre en serten netralite, neutrality. Akoz verti fonksyon ki ou pou annan dan sa landrwa.\nAkoz par egzanp demen, si par egzanp en dimoun i al dan en biro Gouvernman demen, i war en staff Gouvernman. Nou’n deza annan menm size par egzanp regarding bann screensavers ki ti arive kot, avek bann Departman Gouvernman.\nE ler i ti ariv sa size bann screensavers, nou ti, Lasanble ti raise konsern lo la. So nou pa kapab annan en pwa de mezir. Nou bezwen annan en pwa avek en sel mezir. Ki dir poudir si nou pou konform a en keksoz, nou tou nou pou konform parey.\nDezyenmman an se ki konsern sa size Lim Nasyonal. Mwan mon krwar i pa en deba ki Lasanble Nasyonal i devret fer. E si bann Manm dan Lasanble Nasyonal i eksprim zot lekor dan sa fason, nou, nou pa devret extend sa to okenn dimoun an deor. Unless sa dimoun i volonterman deside pou fer li. Sa i en keksoz ki nou bezwen kler.\nAkoz par egzanp, si nou pou koz par egzanp bann lekol. Lekol i deza pe montre zanfan en fason ki sa i ganny fer. Nou pa les anvoy en mixed message avek lekol, ki apre ou anvoy en miedx message avek paran, avek zanfan, eksetera.\nSa size, Onorab De Commarmond fek dir mon la, i annan en Lalwa ki gid nou bann Lanblenm Nasyonal. E ki enkli nou National Anthem. Mon krwar i National Symbols Act si mon pa tronpe, se li ki gid sa.\nSo i deza annan preskripsyon anba en Lalwa, lo ki mannyer bann keksoz i devret ganny fer. Me selman, going forward, nou zenerasyon pe evolye. E sa ti ava en bon size, en size enteresan e en size, si ou oule ki ti pou gou met dan, atraver en Referendum.\nKot dimoun ti ava fer en desizyon lo la. San ki ou pou annan en S.1, e ti ava ganny bann zanfan lekol kot pe fer bann deba lo la. Ou konnen, i pa ti pou en size ki pou annan, ti pou annan kontansyon, akoz nou tou kontan nou Lim Nasyonal. Akoz nou tou la anndan ler nou sant nou Lim Nasyonal nou sant li avek fyerte. Ou konpran?\nE parey ou’n eksplike, sa ki ou’n eksplike i enteresan. Sa ki ou’n eksplike i annan en valer. Me bann Manm ki debout e met zot lanmen dan zot kote, zot osi zot annan en valer vizavi sa ki zot, zot eksprimen, lafason zot santi zot montre respe Lim Nasyonal.\nE si nou get byen, nou Lasanble Nasyonal, en bann keksoz ki nou’n pride nou lekor. Si nou get nou tou ki mannyer nou’n sanze.\nNou’n rapidman tonm dakor lo bann keksoz ki anmenn nou lenstitisyon lo en lot nivo. Lo lafason ki nou konport nou, lo lafason ki nou azir dan Lasanble. Akoz Speaker i annan bann pouvwar pou set bann kontrol ler nou koze, eksetera, eksetera.\nSo mon krwar right now, as mannyer 10 i ete, i ok li. Annou pa sey anmenn lezot keksoz ladan. Ki apre i pou anmenn deba tro gran. Mersi.\nYes, Onorab Ferrari.\nWi, Mr Speaker, mon parsyelman dakor avek Onorab Pillay. Sirtou lo lefe ki nou, ki sa 20 mannyer i ete, i permet nou konport nou dan en fason ki montre proper respect. So, me selman, nou koman bann Manm Lasanble, nou pa non pli devret tonm dan lipokrizi.\nSi i annan en group dimoun ki tou dimoun i konnen kote i vote, se nou. Napa en lot group. Nou tou mars ek preski en sticker lo nou fron.\nAkoz dimoun i dir ou, sa i laba, sa i sa. Akoz nou’n kandida. So mon pa war ki mannyer, en pti moman dan lazournen, nou vin endepandan.\nApre en lot moman dan lazournen nou vin politisyen. Nou politisyen. E nou devret fyer nou politisyen.\nSo mwan mon krwar ki bann pwen ki’n ganny fer konmkwa ki i annan bann, dan bann lekol, ki ou pe, pa devret pe montre kouler politik.\nKi i fantastik, se sa, i devret kontinyen koumsa. Me selman bann politisyen zot, zot non pli bann ipokrit. Zot montre zot kouler. E nou’n agree poudir la anndan nou pa fer bann, nou pa anmenn en pti ‘’Donn li ankor 5!’’\nE, non, non, non.\nBe anyway Mr Speaker, mwan mon krwar nou’n fini fer le pwen. Nou move on, mon krwar i marse mannyer i ete koumsa. E nou tou nou bann dimoun rezonnab. Mersi.\nMersi, wi. Mersi Mr Speaker. Zisteman mon oule atir latansyon bann Manm lo order 51(1).\nKonmsi sa travay nou sipoze fini ozordi. Si nou kont nou limit content nou bann entervansyon lo sak sa bann order ki devan nou, pou nou pa al dan bann lezot size, akoz nou pa pou fini. E mon pe enplor tou dimoun lo tou lede kote latab. Silvouple let’s stick to the program. E annou fini sa travay ozordi. Mersi bokou.\nMersi Mr Chair. Mr Chair wi. Mon krwar ki konsansis se ki nou gard sa mannyer i ete. Me avek ou permisyon, ou 30 segonn mon ava tous enn de keksoz. Akoz i pou enportan pou nou fer en refleksyon lo la.\nMon full dakor avek ou propozisyon. Ki se Reform Committee, ki pou bezwen regard tou sa bann zafer dress, eksetera.Akoz nou pou bezwen update dress code. Akoz mannyer sa order i dir, e menm sa enn avan lo smoking.\nSe ler Reform Committee in fini pran son desizyon, ou, ou pou bezwen, parey ou fer, parey ou ganny demande pou fer avek precinct of the Assembly, ou bezwen from time to time fer sorti en lareg pou tou dimoun konnen.\nE sa lareg, i pou bezwen osi ganny poste parey nou bann orders i demande dan lobby. Pou ki tou dimoun i konnen.\nE i annan serten keksoz ki defayans e ki nou pou bezwen update. Par egzanp Onorab Esparon in koz lo walking aids.\nI la, ‘’Members are forbidden to carry walking sticks into the Chamber.’’ Me selman i annan en proviso;-\n‘’Unless prohibited by the Speaker under such exceptional circumstances as old age or physical infirmity.’’ Donk i kouver sa.\nPublic, Members of the public, and visitors must be dress in a neat and tidy manner at all times. Insufficient. Akoz mwan mon konn 2 legzanp, dimoun ki’n vin vwar mwan, ki pa’n kapab antre dan laport Lasanble.\nAkoz zot top pa ti annan en sleeve. Zot ti dress very neatly, very tidily. Me i annan en lord ki ou bezwen annan en sleeve. Ou pa kapab vin isi sleeveless. Alor sa nou bezwen osi deside, is this where we want to go.\nE sa se Reform Committee ki pou fer sa propozisyon. Epi ou ava deklar sa. An sa ki konsern political insignia. Mon anvi zis fer sorti, ki political insignia nou bezwen regard li dan en fason ase for. Akoz civil servant i en keksoz. Manm Lasanble, by our nature, nou politik. Nou pa en neutral party nou.\nNou en politisyen, e nou bezwen deside, eski nou kapab anmenn insignia nou politik lo nou loto dan car park? Sertennman pa dan Chamber Lasanble. Sa mon krwar se bann desizyon ki nou bezwen fer.\nE finalman, Mr Chair, lo sa kestyon Lim Nasyonal. Mon krwar ki i enportan pou nou deside whatever desizyon nou pran, si i pou en fason, si i pou en lot fason, oubyen si i pou annan en choice.\nSa ki nou bezwen fer se edik nou popilasyon, ki sa choice pa devret en choice pirman lo politik.\nAkoz nou bann zenn i pou bezwen konpran ki zot choice set en choice, si nou swazir choice. Set en choice ki zot, zot fer.\nE non pa pou zot demontre en lapartenans politik. Mon krwar this would go counter to the whole idea of annan en fason pou montre nou kontantman avek nou Lim Nasyonal.\nBon, me mon’n fer en not ki nou pou revwar sa dan Reform Committee. E mon’n fer en not ki nou pou revwar sa dan manual an sa ki konsern national dress bann viziter.\nContent of speeches. 55, zot ava vwar ki i annan zis, la nou’n sanze dan 5 pou sanz pozisyon LGB avek LOTO.\nAn fonksyon avek national order of preference. Nou’n propoze dan 6. ‘’It would be out of order, content of speeches., to introduce arguments on any questions upon which the Assembly has taken a decision during the last 12 months, except on a Motion with the permission of the Speaker to rescind the decision. Nou’n zis ankor enn fwa, sanz landrwa kot sa i aparet. San ki nou sanz son content li menm.\nMersi Onorab Georges. Mon a donn laparol Onorab Sophola, apre Onorab Ramkalawan. Onorab Sophola avan.\nBonzour Mr Chair. Sorry, mon ti krwar nou pe travay lo 54. Ler i ariv lo 54 ki mon pou koze Mr Chair. 54.\nMon kapab fer mon propozisyon lo la.\nMersi. Mersi Mr Chair. Bonzour tou Manm Onorab e tou dimoun ki a lekout.\nMr Chair dan 54, annou pran lartik, annou pran nimero 7. Kot nou dir,’’ a Member shall not use offensive words or expressions.’\nMr Chair, mon pe regarde lo la, akoz zis nou dir ‘’shall not.’’ Me selman nou pa pe dir, kan sa sityasyon i arive, ki i arive avek sa Manm ki’n servi sa langaz. Ki’n menas en lot Manm. Akoz la, mon pa pe war okenn rekour ki nou, kote sa viktim i kapab ale.\nE mon krwar avek lespri ki nou pe dir nou pe anmenn sa Standing Order dan modernite, nou bezwen pe met en keksoz.\nMon pe fer referans, ler nou ti koz lo apology. Si sa Manm pa fer sa, lala ki arive avek li. E la osi pou mwan mon krwar ki nou pe bezwen met en keksoz. Si sa has been done, e i annan en viktim, mon krwar nou bezwen pe ekrir en keksoz ki i arive avek li, anliny avek sa.\nE osi akoz ki mon ensiste ki en keksoz pe ganny mete. Akoz i depan lekel sa zour, sa dimoun ki pe chair.\nAkoz mon pe pran sirkonstans, presedans ki’n arive lo mwan Mr Chair. Mon pa ti ganny sans pou mwan eksplik mwan la devan, ki tou sa popilasyon Sesel, mwens ki 100 mil ti kapab tande.\nMe presedans ki ti arive? Ler Onorab Ferrari ti pas en lensidan an deor Lasanble Nasyonal, konbyen kilomet isi. I ti ganny letan pou li kapab eksplike. Alor mon oule, petet ki next ki en dimoun ki a vin en viktim, i ava annan en rekour la. Mersi Mr Chair.\nMersi Onorab Sophola. Onorab Ramkalawan.\nMr Speaker premyerman tou sa ki sa Onorab in dir, i kler, i dan 47. 47 ki dil avek gross disorderly conduct. So i ganny taken care of. So this is one. E mon krwar nou kapab put this one to rest. I pa en gran ka sa. Si en Manm, Speaker i demann li, the fact, the ruling of the Speaker i final. Si en Manm i dezobeir the Speakers ruling, then the Speaker i kapab invoke 47. E 47 an montan, 47, 48, ki koz lo discipline. So sa i, mon krwar i pa antre ladan. Mr Speaker zis lo (5) ki mon ti anvi.\nKontinyen Onorab Ramkalawan.\nLo (5), Mr Speaker mon pa pe antre dan polemic mwan. Mon pe zis, nou pe dil ek Standing Orders. Mon pe zis point lo kote sa i rantre ladan. Lo 5, mon anvi zis ki nou ganny byen the title of the Leader of the Leader of Government Business.\nParski, is it – mon krwar dapre Konstitisyon, it’s the Leader of Government Business in the National Assembly.\nE alor, is this is the title, then I think we should, nou devret servi li. Ok? That’s, sa i mon pwen.\nParski, apre sa mon krwar ki sa i sa bann bout contents of speeches mon krwar nou’n ganny lir byen menm. E alor mon krwar si i annan en seksyon ki nou’n master pli byen. Parski se sa ki nou fer plis dan sa Lasanble.\nE mon mazinen se pou sa rezon osi ki Standing Orders Committee pa’n fer gran sanzman lo la, se zisteman akoz sa. Alor Mr Speaker, mon krwar ki i straight forward. E nou kapab bouze. Mersi.\nMersi Onorab. Zis en referans avek Leader of Government Business. Mon krwar i kler dan bann interpretation. Akoz i dir ki i tonm anba son act. E anba son Act i dir Leader of Government Business in the Assembly.\nSo anmezir nou pou ale, nou pou war li koman Leader of Government Business. E i souzantandi ki i vin ‘in the Assembly.’ Onorab Sebastien Pillay.\nMersi Mr Chairman. Zis premye pwen lo sa dernyen pwen ki ou’n raise, Lartik 84, 84(a), Konstitisyon.\nE lartik 84 enn i Leader of the Opposition. Enn i Leader of Government Business. Mon pa konnen prezan si nou men nomenclature i stem from Konstitisyon oubyen si nomenclature, epi nou ava azout apelasyon ki nou pou servi pou stem from en lot fason. Par egzanp mon’n tann, parfwa mon’n tann servi Leader of the Opposition in the National Assembly. Konstitisyon i Leader of the Opposition, i pa lot fason.\nE pou Leader of Government Business osi, Konstitisyon i fer parey. Akoz 84(a), si nou oule 84(a) se sa ki i dir.\nMon pa konnen prezan si i annan en lot apelasyon. Akoz 84(a), ‘’There shall be a Leader of Government Business who shall be elected by the National Assembly from among its Members in accordance with this article and the Standing Orders. Ou vwar?\nPrezan mon pa konnen si i annan nouvo lamannman ki nou oule entrodwir.\nTi annan en nouvo amannman. Mon pa konnen si i kouver anba ‘Interpretation’ osi. Kot ‘Interpretation’ i fer referans avek Notional Assembly Members Emoluments Act. Mon pa konnen si sa osi i kouver parey anba la. I am not sure. Mon napa sa avek mwan. Yes Onorab Ramkalawan.\nMr Speaker sa ki Onorab Pillay in dir, i right. Letan nou ti fer sa lamannman, i kler ki i ti merit Leader of Government Business. Me selman, e mwan osi tou parey ou konnen Mr Chairman, sa zafer Leader of the Opposition in the National Assembly, zanmen in deza annan dan Konstitisyon. E toultan nou’n bezwen eklersi.\nE mwan mon konnen ki poudir dan Konstitisyon i met Leader of Government Business.\nMe selman, I am sure, sorry mon pe koz pou Onorab De Commarmond. I mean zis yer swar, yer swar nou ti dan cocktail selebrasyon Russian Federation. E mwan mon ti ganny dekrir koman Leader of the Opposition. E tandis ki Onorab De Commarmond ti ganny dekrir Leader of Government Business in the National Assembly.\nSo, mon krwar ki Gouvernman li menm li, petet nou bezwen anvoy not pou Gouvernman li menm li, Egzekitiv pou dir ki son tit se Leader of Government Business. Alors be dan sa ka nou kit li koumsa e nou kapab bouze. Mersi.\nMersi Onorab Ramkalawan. Onorab Pillay.\nMersi Mr Chairman. Mr Chairman apre lot pwen ki mon koleg, mon ser isi lo nou kote latab in raise. Son konsern i sete ki mannyer sa ki’n arive ek li i ganny admet. Akoz sa i subject to a determination by the Chair. Ou konpran? E apre li i pe dir ou poudir ler sa i arive, ki mannyer li i ganny sans met sa konsern.\nMon krwar the context la i se ki, si ou annan sa sityasyon, eski sa keksoz i ganny anmennen on the floor of the House? Oubyen eski i ganny dealt with by something outside? Ou konpran? So se sa ki mon krwar nou bezwen klarifye. Akoz dan lezot Parlman ou annan ou en sistenm kot ou annan ou enn oubyen, 3, 4 Manm ki asiz lo en House, mon pa konnen Ethics Committee. Ki zot, zot fer bann desizyon regarding sa. E apre report to the floor. Mr Speaker Onorab Georges i lev son lanmen.\nMersi Onorab Pillay. Yes Onorab Georges.\nMersi Mr Chair. Mr Chair, pou Onorab Sophola son repons i dan order 45 in fact, i kler. Order 45 i dir, a Members who fails to observe these Orders, e obviously 55(7) i en order, may be immediately called to order by the Speaker.\nDonk si i fer enn ant sa bann keksoz, Speaker pou call li to order. Or, si Speaker pa call li to order, shall other by a Member raising a Point of Order.\nOk, so anytime si Speaker pa pran linisyativ, okenn Manm i kapab dir, ‘’Mr Speaker order 45, anba order 45 mon pe enport a ou latansyon, ki Manm x in breach order 55(7) akoz in use offensive language. Koumsa ki i ganny dil avek. Epi, i ganny escalate anba 47, eksetera si i annan en push back from sa Manm.\nAs for LGB ek LOTO i kler ki son non ofisyel anba 84(a), se Leader of Government Business. Me parey ou’n dir, Leader of Government Business ki pa ti’n ganny prevwar anba Konstitisyon 9, in bezwen ganny kree pli tar. Akoz bann dimoun ki’n drafte nou Konstitisyon, ti pe rod mix ant sistenm parlmanter ek en sistenm prezidansyel.\nE zot pa’n prevwar ki lo kote Gouvernman pa pou annan en dimoun ki pou lead the House. E alor nou’n bezwen, zot in bezwen kree sa vitman. Akoz anba en sistenm parlmanter ti ava annan en – akoz tou Minis i Manm Lasanble.\nE la all of a sudden ti annan en trou. An sa ki konsern Leader of the Opposition, se egzakteman lo lopoze.\nDan en sistenm parlmanter napa en Leader of the Opposition. Sorry, dan en sistenm prezidansyel napa en Leader of the Opposition. I annan en Leader of the Opposition dan en sistenm parlmanter. Me sa 2 msye ki ti pe lead sa 2 delegasyon pou fer sa Konstitisyon, zot ti realize ki enn pou vin Prezidan, me lot pou bezwen annan en tit.\nE zot in kree sa tit Leader of the Opposition. Dan zot konteks zot ti pe ekrir sa Konstitisyon prensipalman pou zot de presizeman. Alor se pou sa rezon ki Leader of Government Business nou azout en National Assembly, akoz son rol i zis dan Lasanble.\nWhereas the Leader of the Opposition i annan en rol Nasyonal anndan e an deor Lasanble osi. Mersi Mr Chair.\nMersi Onorab Georges. Mon krwar nou kapab move on.\nMoving on Mr Chair. 54, nou’n fini avek. Nou al lo 55. Napa gran, napa sanzman, Interruption: Nou’n sanz Member shall not interrupt another Member. Dan (c) nou’n dir ‘to move for closure of debate.’ Pa zis ‘to move for closure’ under 23 pou fer li vin pli kler. Votes, e la zot ava vwar, 58, sorry pardon, 57.\nCollection of votes, nou lo paz 23 nou rapor. Nou’n azout ‘’the Clerk shall count the Members who have so raised their hands and report to the Speaker.’’\nDan sa 2 ka, akoz se the Speaker who announces the result of the vote, not the Clerk, si ou regard 57(3).\nClerk i raport avek Speaker e Speaker announces the result of the vote. E nou’n azoute la, Speaker i ava state the numbers parey nou ti’n ganny demande pli boner.\n‘The numbers respectively voting for and against the question. And whether the question has been put or has been defeated. ‘\nE nou’n ganny demande pou pa zis the numbers. Me that the report i ava osi report lidantite sa Manm ki’n vot an faver lidantite sa Manm ki’n vot kont.\nSa 2 semenn pase Manm ti demande. E nou’n fer en not. Donk, Clerk i konte, i raport ek Speaker. Speaker i anonse e i dir ki kantite, parey i ganny fer konmela. E si sa kestyon in ganny defeated oubyen in ganny carried, sa Speaker i fer.\nE rapor, the report i ava al pli lwen, i ava liste non bann Manm ki’n vot an faver e non bann Manm ki’n vot kont.\nE non bann Manm ki’n abstain. E la pou nou pa tarde, ankor enn fwa nou ava prepar en draft sa Order pou nou retourn lo la apre, si bann Manm i ankor annan bann menm lopinyon. Mersi.\nMersi Onorab Georges. Onorab Audrey Vidot.\nMersi Mr Chair. Mr Chair mon ti oule demann Onorab Georges si sa pou apply pou tou bann Mosyon, enkli apard ki Mosyon ki Manm i anmennen. I osi enkli parey lo bann, swa Lalwa, oubyen an referans osi avek nou budget letan i ganny scrutinize. Thank you.\nWi Mr Chair. Okenn kestyon, le moman ki ou put a question to the House, that the House adopts this Bill, oubyen that the House adopts this Motion.\nOubyen that the House adopts this head of the Budget. Pou tou kestyon ki ou put, menm zafer pou pase.\nMersi, si napa okenn komanter ankor, nou ava kontinyen. Onorab Georges.\nMersi Mr Chair. Next ‘Divisions’, sa se ler en Manm i call for a division dan en vot kot ou bezwen fer en divizyon e kont dimoun endividyelman. I annan en division bell. E pou le moman i dir ‘the division bell will ring for 2 minutes.’ E sa i partou dan tou bann Standing Orders. It will ring for 5 minutes. Oubyen, me la pratik i pa. Ou pa, en laklos pa pou sonn pou 2 full minute. Akoz Fire Brigade pou vin gete ki pe arive.\nSo, sa ki nou’n propoze, se, i ava sonn 2 fwa, 2 minutes apart. Pou ki bann Manm i konnen i annan en, or 5 minutes apart. Or, ki kantite letan ki nou anvi dir. Me pou le moman i 2 minit. E ler sa 2enm bell, se la kot Clerk i ava fer sa divizyon, i ava call tou bann Manm.\nBon napa komanter Onorab, nou kontinyen.\nMersi Mr Chair. Napa nanryen lo, pa gran keksoz. Nou’n highlight order 63. Akoz nou bezwen revwar sa limero ler nou’n fini re aranz nou orders.\nKekfwa sa limero pou sanze. Sa se zis pou bann Manm konnen. La nou’n ariv, eskiz mwan, nou’n ariv lo Part XV, Legislation.\n62, nou annan en pe sanzman. E pou bann Manm ki pe swiv nou lo rapor, i lo paz 23 ek 24. Nou’n sanz en pe order sa order pou fer li vin pli kronolozik. E dan nou rapor, nou eksplike ki pou le moman i annan en repetisyon ant 63(1) ek 63, sorry, 62(1) ek 62(8).\nSi zot regard tre byen 62(1), the Clerk shall be responsible for printing every Bill. Sa se a Private Members Bill which Members has given notice of intention.\nApre 8, ‘’Where leave to proceed on a Members Bill is granted, a copy of the Bill must be lodged with the Clerk, within three months after such leave is granted and the Clerk shall arrange for the printing of the Bill.\nIn annan en selon nou en repetisyon. E nou’n re aranz sa order pou li lir parey lo board. Nou konmans avek paragraf 2, pa paragraf 1. Nou konmans avek paragraf 2. E nou dir, ‘’Before a Member gives notice of intention to present a Bill, the Member shall apply to the Speaker for leave.’’\nApre nou’n azout, ‘’in case of a Bill allowing expenditure, the Speaker shall transmit a copy of the full text to the Minister.’’\nE apre, ‘’Member shall deliver to the Clerk copy.’’ E ‘’Speaker must be satisfied that a, b, c, d …’’ E apre nou al lo 6, ki 5 prezan.\nDuty of the Minister in charged eksetera. Si i annan finans. Apre nou al lo ‘‘if the Speaker has informed …’’.\nE finalman nou retourn lo sa premye bout, ‘’Where leave to proceed on a Member’s Bill is granted, the Clerk shall arranged for the printing of the Bill and its publication in the Official Gazette.’’\nSa se prosedir ki nou swiv konmela. E donk nou’n re aranz sa bann soz pou fer li flow dan en fason kronolozik, san ki nou’n tir okenn keksoz.\nMersi Onorab. Yes Onorab Ramkalawan.\nMr Speaker zis ankor enn fwa dan son kronolozi. Lefe ki dan (2) nou pe koz lo en Bill ki involve public money. I dir ‘’The Speaker shall transmit a copy of the full text to the Minister charged with responsibility of Finance.’’ This is ok.\nAkoz prezan (5), a vin koman (3)? Konmsi koman en kontinyasyon lozikman. Prezan kot i dir ‘’it shall be the duty of the Minister charged with the responsibility of a Finance to inform the Speaker.\nParski it’s only then ki sa Member i proceed. Konmsi zis ki i ava fer plis, i ava swiv pli byen sa kronolozi. Kot 1), Speaker i bezwen transmit kot Minister. Apre sa i swiv ki Minister charged i ava inform Speaker. E apre sa, la i ava ganny tou bann keksoz. Ok?\nWi annefe i ti pou pli fer sans. Me rezon se ki nou ti pou bezwen sanz (6) osi, akoz Speaker.\nOu vwar, dan (5) i dir, ‘‘Whether the recommendation of the President is required.’’ Apre the next bit ki ti (7), la prezan i (6), i kontinyen. I dir, ‘’If the Speaker has been informed that such recommendation is required, the Speaker shall, before deciding to allow leave, require Minister signify … ‘’eksetera.\n‘’Whether such recommendation is forthcoming.’’ Fodre nou bouz tou lede si nou pou bouze. Epi, the Speaker grants leave.\nMersi Onorab Georges. Onorab Pillay.\nMersi Mr Chairman. Mr Chairman mon ti a kontan fer en pledwari ki dan manual, accompanying sa provizyon, nou osi ekrir e fer kler ki Lasanble i bezwen annan en sort of Legislative Drafting Section. Kantmenm i ptipti. Me selman ki nou bezwen annan enn.\nRezon pou sa, se akoz sa i ava ed Manm avek preparasyon en Bill, dan plas ki Manm i bezwen al an deor.\nAkoz Manm pa kapab al AG’s Office pou al prepar son Bill. I bezwen prepar li menm, drafte li menm, i a ganny led. So mon ti a kontan petet si Onorab Georges ti a kapab enkli sa. Ki prezan nou a fer provizyon dan lefitir pou ki Lasanble i annan bann dimoun kalifye pou fer sa. Mersi.\nBon, sa dernyen pwen mon kapab zis dir ou poudir, nou’n deza Sekretarya nou pe met li lo nou striktir, i deza lo nou striktir. Ki nou pe travay lo la, la, e nou annan en nouvo striktir. E nou fer provizyon avek Minister Finans pou aprouv sa post.\nAlright? So hopefully i pou ganny prezante dan Bidze pou lannen prosenn. Si i aprouve then nou a kapab anploy en dimoun. E nou a kapab kree sa lofis. Yes Onorab Georges.\nYes Mr Chair, no problem. Nou ok avek PNB. Si nou ok avek PNB, prezan nou retourn lo Public Bills, all Bills First Reading, Second Reading, Third Reading. E si zot swiv nou rapor, si zot swiv nou rapor, ankor enn fwa nou’n sanz en pe kronolozi. Anba 63, the short title of every Bill presented First Reading, shall be placed for the first reading. E apre nou anvi ki 2enm bout i parey lo screen.\n‘’On the first reading of the Bill, the Clerk shall read the short title, no debate shall be allowed on the Bill.’’ I menm keksoz ki ti la avan.\nMe sa ki ti la avan i tre konplike. ‘’No debate shall be allowed on the first reading of the Bill; and upon the Clerk reading the short title, the Bill shall be deemed to be read the first time, ordered to be read a second time and so recorded in the Record of Proceedings. ‘’ Eksetera.\nNou’n prefere fer li vin pli senp e dir ‘’on the first reading the Clerk shall read …’’\nEpi sa lot bout, ‘’upon the Bill being read for the first time, the Speaker shall order that the Bill be read a second time and the order shall be recorded in the Record of Proceedings.’’ Donk i flow pli byen. Pa’n sanz okenn son, son text i parey, me son striktir in sanze. E si napa okenn komanter, nou al lo Second Reading, order 64, seven clear days.\nNou ankor ok avek seven clear days. Akoz ti annan komanter pou nou kekfwa dir ki i tro kourt.\nI annan Manm ki ti’n dir ki seven clear days i tro kourt. Although this is a minimum.\nE an pratik mon krwar, sa ki bann Manm ti pe demande se en pe plis letan ant First ek Second Reading pou konsiltasyon avek zot constituent.\nMe si napa okenn problenm, nou gard seven. E ankor enn fwa nou’n sanz e nou’n azout en keksoz.\nNou’n sanz en pe striktir paragraf 2. E prezan, olye ‘’on the order for second reading of a Bill being read’’, nou’n dir, on the day the Bill is set down on the Order Paper for the second reading, a motion may be made that the Bill be read a second time. Se sa ki actually i arive. Se zour ki Bill i ganny set down lo Order Paper for Second Reading. Ki sa Mosyon for Second Reading i ganny fer. E non pa, zour ki lord Speaker i ganny dir, pou annan en Second Reading.\nAkoz Speaker pou dir, apre First Reading i pou dir, parey i dir konmela, ‘The Bill will be set down for a second reading on the next day.’\nE se sa zour, the next day ki LGB i move pou en Second Reading. E non pa, zis apre ki Speaker i dir, i pou ganny lir en Dezyenm Fwa.\nE nou’n azoute pou fer li kler, ‘’When the question, that the Bill be now read a second time has been carried, the Bill shall proceed to a formal second reading by the Clerk reading the long title.’’\nDonk i kler egzakteman sa ki ganny fer. Epi bann lezot keksoz pa sanz bokou.\nIf the amendment to the Bill is negative, setadir, si i annan en question ki ganny sanze e ki ganny negative, the Bill shall proceed to a formal second reading. Setadir ki si ler LGB i move that the Bill be read a second time, i annan en deba lo sa Mosyon.\nE en amannman i ganny mete, pou dir par egzanp, not the whole Bill to be read a second time. Annou zis lir en part of the Bill a second time. I annan en deba lo la. E si sa deba pa pase, then the Motion for second reading i kontinyen.\nMersi Onorab Georges. Onorab Afif.\nMersi Mr Chairman. Bonzour tou bann Manm e tou dimoun a lekout. Mon kestyon i lo 65(1). Kot i pe donn sa gap ant Premye Reading avek Second Reading, pou 7 zour. Mon pe demande si i devret 7 zour. Oubyen, e non pa 10 zour.\nRezon se, ou kestyon, ler ou anvoy en kestyon kot en Minis, ou bezwen donn ten clear days. Eski nou’n fer li vin 7, oubyen nou’n tir li konpletman? Savedir nou’n tir li net? Me selman zis koman en, akoz en Lezislasyon par ler i annan en bann ptipti en bann gran.\nMwan mon krwar 10 zour ti pou normal, olye 7 zour. Byensir i kapab annan Lezislasyon ki, zis 2 Clause, sa i ok.\nMe selman pa anpes osi ki ou demande ki ou waive the requirement. Me selman 10 zour mon krwar ti pou pli normal.\nMe parey Onorab Georges in dir, 7 zour i the minimum. E nou’n war osi tou ki, Lasanble in demande a plizyer fwa. Ki nou pa fer second reading the week after. Pending other travay. E menm Bills Committee osi tou mon krwar in deza fer sa bann rekomandasyon. Yes Onorab Georges.\nYes. Mr Chair, annefe mon ti krwar ki sa ki Onorab Afif ti pe propoze ti al dan sa direksyon. Akoz rezon ki nou’n gard 7 zour se ki Lasanble ti sit tou le Mardi.\nAlors sa ti donn posibilite pou first reading en semenn, second reading lot semenn. Me si nou al 10 zour, nou pou anpes. E si se sa lentansyon, pou ki nou pa annan back-to-back, ki nou met dis zour dan sa ka. I pa kapab vin otomatikman.\nI pa pou kapab vini, son 2enm se son semenn ki swiv. Akoz sa 7 zour pa pou’n gannyen. I pou bezwen al 14 zour an plis.\nUnless ki obviously nou suspend order e nou pran li pli boner. Donk, i annan en taktik la, ki nou bezwen desid lo la.\nMersi Mr Chairman. Mr Chairman si nou fer sa parey Onorab Georges pe dir, sa ki nou pou bezwen fer, se ki ou pou bezwen annan en emergency in between the 2. Akoz ou pou napa swa ou. Si i pou al 10 zour, ou pou sot sa Second Reading on the second day.\nE otomatikman savedir you’re looking at fourteen days. Ou konpran? This is what you’ll be looking at. E mwan mon krwar, nou, let’s err on the side of caution.\n7 zour is the minimum which is set out. It does not mean ki i cast in stone, ki i devret 7 zour. But it’s the minimum which is set out. So i pa fer ditor nanryen pou le moman. The issue i se ki sa Bill, i bezwen ariv kot Lasanble well before ki i pou annan 7 zour pou li al son second reading.\nThis is the issue ki nou bezwen target, nou bezwen travay lo la.\nThis is why si nou annan en Legislative Drafting team, Lalwa i kapab vin pli boner e go through nou sistenm Lasanble. En pti pe parey Bills Committee pe fer ozordi. Akoz, ki nou fer Bills Committee, nou go through en Bill. E i menm annan sa ki ou apel en track version of the Bill ki nou travay lo la. E avan i ariv dan Lasanble, Manm i war the final product. Me en ta travay i ganny fer pou track the Bill, bann fot eksetera.\nSo mwan mon ti ava dir, annou kit li parey i ete. Akoz nou’n konsidere sa. Annou pa sanz li, akoz nou pe kree en leksepsyon prezan. Sak fwa ou pou annan en case sityasyon kot ou pou bezwen pran en Bill.\nOu pou bezwen zisteman call an emergency sitting pou kapab fer li. Akoz ou pou napa sa sityasyon. So kit nou lekor avek serten fleksibilite. Mersi Mr Chairman.\nMersi Onorab Pillay. Mon oule through something new. Onorab Georges, dan ka kot i annan en urgency, eski nou anmenn en keksoz nouvo, en Urgent Bill kot ou, ganny en certificate of urgency, signed by the Minister or the President ki anvoy kot Lasanble, ki dir, mon anvi sa Bill i ganny fer first reading and second reading the same day. I pa pou toultan, me i kapab annan serten leksepsyon. Eski nou entrodwi sa la? But it has to be accompanied by a certificate, a signed certificate. Onorab Georges.\nI posib Mr Chair. Me, i posib, me selman nou pou bezwen formil li dan en fason. Akoz sa se nou Standing Orders e non pa Standing Orders Minis. Nou bezwen dir, nou bezwen formil li dan en fason, pou dir, ki ‘’no Bill shall be set down on the Order Paper for a second reading earlier than seven clear days of the first reading, unless a Certificate of Urgency has been obtained from the Minister and the Speaker so directs …’’ ou en keksoz koumsa, ou vwar?\nAkoz, si non, nou pou war toultan nou pou pe servi Standing Orders pou nou waive.\nSa bann prosedir.\nAkoz sa ki pou arive si non. Certificate of, anfen the Certificate of Urgency se en lekspresyon ki Minis ti a swete ki nou swiv, nou pa bezwen. Akoz se nou ki ansarz nou Lasanble. Nou kapab dir, yes oubyen nou kapab dir non.\nMe, e sa ki kekfwa nou devret dir la pou anpes suspend Standing Order toultan, dir, ‘’no Bill shall be set down on the Order Paper of a second reading earlier than seven clear days of the first reading.’’\nUnless the Assembly Business Committee has so directed, en keksoz koumsa. Ou war. Si nou pou anmenn ABC ladan.\nNou bezwen les sa desizyon ganny pran somewhere. Akoz mwan, ler nou suspend en Standing Order, se nou ki pran desizyon, se the House. Si nou pe les en lot dimoun pran sa desizyon, i pa kapab ni Minis e mon mazinen ni Speaker li tousel. I bezwen en Board reprezantatif.\nMersi Onorab Georges. Onorab John Hoareau.\nMersi Mr Speaker. Bonzour Mr Speaker. Mr Speaker mon panse ki si i annan okenn urgency, mon krwar si nou pou al dan sa direksyon, nou pou bezwen osi define kwa sa bann kriter ki tonm anba emergency.\nAkoz, pangar i kapab ganny servi koman en labi osi. Si Minis i anvi son first ek second reading i ganny fer menm zour. I servi sa prerogative. Alor petet si i ti a byen ki nou define kisisa anba, emergency oubyen urgency, kwa ki tonm ladan. Mersi.\nMersi Onorab. Mon krwar leksplikasyon ki Onorab Georges in donnen, i kouver sa.\nSi i vin ek en Certificate se sa i ganny prezante dan ABC, se ABC ki deside. The Minister ti a kontan ki sa i ganny fer, first second reading menm zour. Me se Lasanble ki deside. E parey Onorab Georges in dir, se sa body Assembly Business Committee ki pou al fer desizyon final. I pou regard sa Certificate.\nDan sa certificate petet Minis ava mete bann rezon akoz ki i ti a kontan sa Bill i ganny move vitman. Onorab Ramkalawan.\nBe zis pou azoute Mr Chairman. Assembly Business Committee, i kapab konsider sa let e dakor pou met li lo Order Paper. Me selman, a Motion has to be moved. E letan sa Motion i move, that the Bill be read a second time, there’s a vote that needs to be taken. E ki …. So finalman i pou tonm ankor lo Lasanble.\nParski Lasanble i kapab dir non, nou, nou pa dakor. Minis in kapab donn tou son rezon. Nou pa dakor Minis in zis pares pou li prezant en Bill, ti’n devret donn plis letan ensidswit tou sa bann zafer. E i turn li down.\nIn the same way, Lasanble i kapab dir, wi, nou konpran ki rezon ki i pe donnen. E nou vot an faver. E ki sa Bill i kapab ganny. So it always, menm si tou sa bann prosedir i ganny fer, travay Lasanble se finalman the final say se Lasanble ki annan. Alors mon krwar sa ki Onorab Georges pe prezante i pou bon. E i byen.\nMersi Mr Chairman. Mr Chairman mwan mon krwar, wi i anliny avek lartik 85 nou Konstitisyon. Akoz pouvwar i reste avek nou.\nMon krwar en keksoz selman, en caution ki nou bezwen mete, se ki ou pa kapab koman en Minis deside poudir ou Bill i urgent all of a sudden. I kapab seye. E kantmenm i pou seye, Lasanble toultan i retenir sa pouvwar pou anpes li ale. Ou konpran? E sa ki enportan.\nE mon konnen ki ou pe sey fer, ou pe sey koriz en lenstans kot ou oule avoid toultan pe annan en leksepsyon rather. Ou pe kree en kondisyon pou sa arive. Me li Gouvernman, whoever Gouvernman i pou bezwen konpran poudir gete, Lasanble, se Lasanble.\nE sa legislative power, napa nanryen ki, napa personn ki kapab dir nou ki mannyer pou fer li, apard ki nou. So napa okenn nanryen mal ek sa. Nou kapab bouze. Mersi.\nMersi Mr Chair. Nou ava prepar en draft pou Lasanble regarde. Me nou ankor, nou pa ankor deside lo seven oubyen ten. Sa kestyon i ankor open.\nOu konnen, mon krwar ki, mon konpran sa ki Onorab Afif pe dir, pou tonm anliny avek. Me selman, mon krwar i pou bezwen en multiple of seven. Parski lafason ki nou zwenn. I pou either seven of fourteen. E mon krwar ki, ou konnen, si i ti annan sa eleman White Paper stage. E se sa ki pe arive deplizanpli. Mon krwar nou pe ale dan sa direksyon.\nPar egzanp, deza la, bann Elections Amendment Bill, oubyen bann Bills ki zot pe sirkile. Mental Health, war i pa ankor vini, me selman i deza gannyen. E in fact nou pe war deplizanpli bann Bill ki pa ankor ni menm ganny zot nimero.\nSo mon krwar ki si nou kapab al dan sa direksyon, kot, e ankouraz Biro Attorney Zeneral. Mon krwar then nou kapab rantre dan sa White Paper stage. Kot i ava avoid. Ki konmsi letan sa Bill i vin devan Lasanble, in ganny gazetted.\nI pa en nouvo keksoz altogether. Sa Bill ki ganny gazetted, dimoun, Bills Committee in fini regard li. Bann dimoun konsernen in fini, bann parey, bann parti ki annan lentere in fini war li. So that then travay in plizoumwen ganny fer. Si sa Manm i anvi fer en konsiltasyon avek son sir souskripsyon, i kapab fer li. So nou a kit li seven. Si i annan en Certificate of Urgency, then i ava override sa eleman seven days. E se sa ki Onorab Georges i anvi travay lo la.\nHON BERNAD GEORGES\nSorry, eskiz mwan Mr Chair. Mon ti pe dir avek Leader Lopozisyon, si nou pou anmenn en Clause ki poudir avek en Certificate of Urgency ek ABC, i kapab ganny mete avan, 7 zour pou tro pti git. Akoz savedir ou pou kapab fer li, se pou zis pou menm zour ki sa Certificate of Urgency pou ganny servi.\nMe si nou met, olye set nou met fourteen. Then it allows the Certificate of Urgency pou osi dir annou pran li next week. Within seven days, ou konpran? Sa ki mon pe dir. Or same day, i ava donn 2 opsyon.\nTandis ki si nou kit 7, nou annan zis en opsyon, si pou first and second reading the same time. Oubyen en zour pou lannmen.\nMersi Mr Chair. Si nou pran mannyer travay Lasanble in ale, e nou pran lakantite kestyon, nou pran tou bann soz bann Manm pou demande.\nE nou pran fourteen. Fourteen i pou kree en backlog. Mon krwar sa ki nou bezwen fer se ki nou bezwen kapab dispense avek en Lalwa. E prezan i annan en lot keksoz ki nou bezwen konpran, Lasanble pa oblize vot an faver Lalwa.\nEn kote i ava anmenn largiman pou vot an faver en Lalwa. Me si Lasanble, si Lalwa pa’n byen prepare, Lasanble i rezet li. That’s the Legislative ambit ki nou annan. E Gouvernman li i a bezwen fer son mye pou fer sir ki son Lalwa ki vini i ganny byen prepare ler i vini. So mon pa war ki nou pe korize par tir 7 zour. Mon krwar plito nou kit li parey i ete, e nou move on. Mersi.\nE osi pas en serten tes osi dan Bills Committee.\nAkoz Bills Committee osi i kapab war serten defayans avek e i dir pa met lo Order Paper for Second Reading.\nAkoz si, petet Onorab Georges, petet si nou anvi akomod tou dimoun, ou donn en diskresyon. Ou met li ‘not less than.’ Nou ava solve nou problenm.\nMersi Mr Speaker. Bonzour tou Manm Onorab. Bonzour Mr Speaker ek tou dimoun ki a lekout.\nMr Speaker mwan mon krwar nou kit keksoz parey i ete lo sa issue Bills. Akoz i annan en travay ki’n ganny fer, ki Bills Committee i annan en lapel serye ki’n ganny fer avek L’ Egzekitiv, ki sa kestyon White Paper stage i ganny pratike.\nNou pa ankor ariv 100 poursan la. Me si sa i ganny fer, mon krwar sa ki nou pe koze i rezourd li, i pa vin telman en issue. Ni menm Emergency Bill i pa pou vin sa kantite. I pe vin sa kantite akoz i annan bann backlog avek L’ Egzekitiv.\nBe si i marse sa ki nou pe, Bills Committee pe propoze, mon pa pe war sa problenm. Mwan mon krwar nou kit li parey i ete. E nou bezwen kontinyen koman en Lasanble, met presyon lo L’ Egzekitiv pou li be smarter. Mon met li koumsa.\nE dan ka …\nWell, mon dakor.\nE dan ka en emergency ou servi 91(1), ou anvoy Mosyon pou suspend Standing.\nYes i annan Mosyon pou suspend.\nI la, i egziste.\nOk, nou a bouze Onorab Georges.\nMersi Mr Chair. En travay an mwens pou Standing Orders Committee. Nou al lo 65, napa okenn sanzman. Zis en pti sanzman tipografi. 66, son marginal note avek son content pa parey. 66 i koz lo Committee of the Whole Assembly. Me son marginal note i dir Functions and powers of the Bills Committee. Alor nou pe sanz sa, nou pe fer li son marginal note vin Committee of the Whole Assembly. Ok.\nEpi son text li menm zot ava vwar, i zis en pti tidying up. Amendments of Bills, Amendments of Bills nou pa annan, napa nanryen ziska ki nou ariv, vwala. Mon pa pe swiv, 67, i annan en amannman ki mon vwar lo nou rapor paz 25. 67(2).\nReplace the paragraph with, me mon pa vwar ki nou’n replaced the paragraph. Pardon, eskiz mwan. 67(2), a wi, ok, nou’n sanze.\nWi, mersi. 68, 69, napa gran sanzman, zis bann commas eksetera. Enn de stylistic.\nNou ariv lo 68(3), orders 41, 42 and 43. E nou pou bezwen, nou’n highlight akoz nou pou bezwen, nou riske bezwen sanze. Me ler nou regard, si mon regard, vwala. Nou’n highlight an ble, paragraf (9) avek paragraf (10).\nAkoz nou ti anvi ki Lasanble i ed nou avek lenterpretasyon sa 2 order. Nou pe koz la lo ler en Bill i dan en Komite of the Whole Assembly.\nE nou’n ariv (9) ki lir. ‘’If any amendment to the title of the Bill is made necessary by an amendment to the Bill, it shall be made at the conclusion of the aforementioned proceedings, but no question shall be put that the title (as amended) stands part of the Bill nor shall any question be put upon the enacting formula.’’ What on earth. Nou pa’n, nou’n adopte sa dan en order somewhere.\nE dezyenmman, LGB anba paragraf (10), i kapab a nenport ki moman, dir, annou pa proceed to a vote lo sa Bill ki dan Komite.\nE paragraf (11) i dir, ‘’If the motion is moved the Chairperson of the Committee, ki Speaker ki pe chair, ‘’shall then report the Bill to the Assembly, as so far amended or without amendment as the case may be, and the Bill shall be ordered to lie on the Table without question put.’’\nDonk, eski i zis prosedir arete, Bill i reste la. I pa al pli lwen. I reste vivan, i pa retourn okenn par. Napa okenn vot ki ganny pran lo li.\nI zis reste la, i reste lo Order Paper ziska ler nou dil avek. Is that what is meant? If that is what is meant, nou napa problenm ek (11). Me nou pou bezwen tonm dakor lo en seri parol pou sanz ‘the enacting formula’ dan (9). Mersi.\nMersi Mr Chair. Mon ti oule retourn lo 67(1). Si i souzantandi la, ki enn fwa ki Clerk in resevwar bann proposed amendment ki i sirkile. Ouswa fodre sa order i presize? Akoz mon pe get, mon pe retourn deryer net kot son bann duties ki i fer si i kouver somewhere? Mersi.\nMersi Mr Chairman. Mr Chairman sa term ‘enacting formula’ i enn ki nou’n sey fer en pe resers pou rode ki i vedir. Dan Westminster, in relation to Westminster zot dir sa i en short that introduces the main provisions for Law that is enacted by the Legislative.\nSa vedir bezwen sa fraz ki dir ki sa Lalwa pa pou al fer, connected to or incidental to eksetera. Mon krwar se sa ki zot pe mean by ‘the enacting formula.’ E ki pou arive alors, se ki par egzanp, ler Lalwa i vini, i vin ek en tit li. Sa ki pe dir ou se ki Lasanble i menm kapab sanz tit en Lalwa.\nPar egzanp si Lalwa i dir an Act, Lalwa sipoze lir Beach Control Act. Lasanble i kapab apel li, Beach Control and Supervision Act. Ou konpran? Lasanble i annan sa pouvwar.\nSo mon krwar aprezan dan son ‘enacting formula,’ prezan i dir ou sa Lalwa i konnekte avek sa bann keksoz. E prezan ou ava enkli par egzanp la dan sa ka sa enacting formula, ou pou dir, be i konnekte ek supervision osi as well.\nMon krwar se sa ki i pe sey dir. Me, dan sa ki mon’n vwar, bokou Lezislasyon i swa garde swa tire. Be nou’n garde akoz nou Lalwa i annan devan sa pti zafer. So mon krwar vwala kot i sorti.\nFine Mr Chair. Si nou ti anvi ki Lasanble i ed nou lo la. Si i annan en, si it’s a term of Act, nou ava gard li.\nFor whatever i mean. Avek ou permisyon mon a retourn en pti pe an aryer lo pwen Onorab Gervais Henrie, anba 67(1).\n‘Proposed amendment shall be put in writing by the mover.’\nEski nou kapab azoute, ‘’the Clerk shall forthwith circulate the proposed amendments to all Members. ‘’Because this is basically what happens. Parey nou’n mete lo screen. Is that agreeable? Mersi. Nou ariv lo 72.\nOnorab Georges petet nou ava aret la, nou ava pran 72 apre break.\nWi, yes Onorab Ferrari.\nMersi Mr Speaker. Mr Speaker avan ou, mon mazinen ou pe al anons en break. Me mon ti a kontan ou gidans.\nAkoz Komite COVID-19, nou ti a kontan rankontre dan break, dan lunch break ozordi.\nTo constitute the Committee and to decide who will be the Chairman. E mon krwar nou’n ganny en pe, en laranzman. Me nou dernyen Manm ki pa ti ankor pronons son lekor, se Onorab William.\nKi nou, nou’n, mon krwar nou’n ariv dan en pozisyon, kot i pe aksepte pou li sit lo sa Komite as a, koman en Manm nominated by both parties.\nSo, si, mon pa konnen. Mon pe sey rod en, pou nou kapab avanse. So mon ti a kontan kekfwa Onorab William i kapab pronons son lekor. And if that’s the case, then bann Members in fini ganny nonmen. Then we will have that meeting. Mersi.\nBon meeting i byen zot anvi rankontre. Meeting i ganny organize, the first meeting i ganny organize par lofis Clerk.\nSo Deputy Clerk will organize that meeting, will call that meeting. Lo kote US, mon ti’n donn en, pran en desizyon yer ki zot sort out. Zot ti’n nonm 3 Manm ki enkli Onorab William. Onorab William ti’n fer sorti ki i pa’n ganny konsilte.\nE mon ti dir zot sort out. Akoz Onorab William parey mon dir, i still a Member of US. Mon pa ankor ganny otherwise. Yes Onorab Pillay.\nMersi Mr Chairman. Nou mentenir nou propozisyon for 3 Members ki nou ti’n propoze. that is Onorab Churchill Gill, Onorab Paul Ernesta e Onorab Waven William. Pa verti ki i en size ki li ki’n anmennen, in dominen. E mon krwar i annan diskisyon ki’n gannyen avek li.\nE ki parey Onorab Ferrari pe mansyonnen, ki Onorab William in aksepte pou form par sa Komite. So mon krwar Komite i constitute son lekor. E i ava ganny son premye meeting parey in ganny dir.\nE bann prosedir pou elekte Chairperson apre pou anmenn bann terms of reference, i ava ganny fer. Lasanble i ava move on avek sa travay enportan ki sa Komite i annan pou fer. Mersi Mr Chairman.\nMersi. Bon, Onorab William nou pa oule antre dan deba pou prolonz deba. Me ou ava zis dir si ou pe aksepte oubyen non? Yes Onorab William.\nMersi Mr Speaker. Mr Speaker lefe ki in annan en dyalog. E pou mwan, sa bann zafer isi laba i pa tro konsernan. Lenportans se ki sa Komite i ganny formen. E lo sa baz, lefe ki i annan lenportans dan lentere Nasyonal, mon’n aksepte pou mwan vin lo sa Komite, baze lo sa nominasyon. So, I agree.\nMersi Onorab William. Bon, tou bann Manm, Deputy Clerk i ava an kontak ek zot. I ava fer laranzman pou Committee Room.\nE ler nou antre taler, avan nou break pou lunch, mon ava anonse ki ler meeting pou ganny fer. E dan ki Committee Room. Nou ava retournen 11. 10.\nBon nou ava kontinyen nou travay. Obviously Onorab Georges ou’n mank bomaten, ou’n fek war la aprezan. Sa bowing?\nEfektivman Mr Chair, mon pa ti’n war bomaten, la mon’n war, wi, wi.\nWi. Mersi. Nou pe bouz dan bon direksyon. Bon, nou ava kontinyen nou travay. Onorab Georges laparol i pou ou.\nMersi Mr Chair. Mon konstate ki nou annan apepre 2 landrwa kot nou pou bezwen pas en pti pe letan. Me apard sa nou pou al ase vit. Nou’n ariv lo order 71 third reading. E la i annan enn de pti lamannman stylistic, pa plis ki sa.\nMe lo 72, lannen back pay, nou annan enn de sizesyon. E sa se lo, Withdrawal of Bill. Nou ava rapel ki resaman, sanmenm sa, pa tro lontan pase, nou ti annan en issue lo la. Kot LGB ti anvi a en serten moman withdraw en Bill. E prosedir pa ti kler. Nou’n met 2 propozisyon lo screen pou bann Manm konsidere.\nEnn premye, se ki, at any time en Manm ki ansarz en Bill, so LGB ansarz Public Bill. E en Private Member ansarz en Private Members Bill.\nA nenport ki moman by written notice to the Speaker i kapab move for withdrawal. Sa i aplik dan plizyer pei Commonwealth notaman New Zealand, notaman New Zealand.\n2enm, se pou gard prosedir konmela, setadir en Mosyon i bezwen ganny anmennen e en Mosyon i bezwen pase. Prosedir ozordi i mete, shall move that the Bill be withdrawn. Si se sa ki bann Manm i prefere, nou’n prefere mete, ‘shall by motion move that the Bill.’ Pou fer li kler ki ou bezwen anmenn en Mosyon. E ou pa zis move dan en fason oral, dan en fason ki pa striktire. Donk vwala.\nEither ou les en Manm by notice to the Speaker in writing. Or, ki i bezwen anmenn en Mosyon. LGB nou pe koz lo sa keksoz ki ti arive. E nou pe rod eklersi li. Mersi. Nou bezwen swazir enn Mr Chair, enn oubyen lot.\nMersi Onorab Georges. Mon annan en pti input lo la. What about sa, nou fer rantre, when at any stage of the, konmsi la nou pe limite li, ki, anfen mon pa konnen kwa ki zot pou, ki Lasanble pou adopte la. Me nou pe met li, met li ki i bezwen anvoy en notis davans.\nMe si pandan nenport staz deba, i santi poudir i devret withdraw son Bill. At any stage kot sa Bill in reach. Mon pe mazin en pti pe dan sa laliny.\nMr Chair, New Zealand i allow li at any stage. Anytime, ou kapab apre ki in vin lo Order Paper, ou kapab, while the Bill is on the floor on the House. Ou kapab, at third reading, at any time ou kapab fer li. E lespri la, se ki sa Bill i pou sa Manm. Se sa Manm ki pe move. Dan lot, dan 2enm propozisyon, lespri, se ki sa Bill i pou Lasanble.\nEnn fwa ki in ganny move, it becomes the property of the House. Me parey mon dir, tou lede i egziste dan tou lede, tou lede i egziste dan plizyer pei Commonwealth.\nYes. Mersi Mr Chairman. Mr Chairman mon krwar ki i annan 2 keksoz la. Enn, annou pa bliye ki pli boner nou’n regarde kot en Bill, ou kapab demann en adjournment ensidswit.\nE ki shall, i ava reste lo latab ziska ki, i vivan li. Ziska ki i reganny lavi. So en Bill i kapab zis trennen osi. Me la mon krwar ki, mon personnelman mon ti ava dir, annou met li by written notice. So that i vin pli ofisyel. I vin en pe parey pou anything.\nEn personal explanation. Ou bezwen seek leave of the Speaker. Matter of Privilege li osi tou. Unless ki i arise there and then. Me apard sa ou pou bezwen seek leave. So mwan mon ti ava dir, the Leader of Government Business, me mon krwar nou pa kit li zis lo Leader of Government Business. Akoz nou pa, or his represent, or … Parski i posib ki Leader of Government Business i pa la.\nSi i pa la, fodre i annan en posibilite pou ki en lot dimoun lo kote the Government side i kapab move sa. So mon ti ava demande ki Leader of Government Business or the chief whip or whatever.\nOr, Member. Or Member in charge, pa kouver sa.\nNon, non, ‘Member in charge’ this is for the Private Members Bill. Se pou sa rezon ki, nou Standing Order pe fer sa 2 distenksyon la. ‘Member in charge’ se the Member ki pe anmenn en Private Members Bill. Amwen ki dan manual i ava eksplik ki poudir ‘Member in charge includes’ en dimoun ki a pe deputize pou…\n… pou Leader of Government Business. Si sa i le ka, then napa problenm. As long as ki sa opsyon i ganny kit ouver. So mwan mon personnelman krwar ki poudir sa premye opsyon i fer li bokou pli serye. Parski an menm tan osi i kapab deza la, i pe eksplike akoz ki i bezwen retir sa Bill. E ki i donn en leksplikasyon ki bann Manm i pli fasil pou konpran. So mon ti ava move ki nou adopte the first one. Mersi bokou.\nEski nou kit li restrikte ek notis. Or parey mon pe dir, si sa Bill pe ganny debat, e i santi poudir i annan en problenm en issue, sa Manm oubyen LGB i kapab osi at any stage demande ki i retir, withdraw.\nMr Chairman si at any point i santi ki poudir i annan problenm ek son Bill. I kapab demann en adjournment lo sa deliberasyon. E parey nou’n dir pli boner, letan i demann en adjournment e ki sa i ganny aksepte. The Bill i reste vivan, i reste vivan, egzakteman parey. Nou’n fer sa leksperyans, Public Salary Amendment Bill la.\nLetan ti pe, in reste la. In lo Order Paper toultan, in reste vivan. Ziska ki finalman in ganny retire. So mon krwar i en ptipti keksoz sa. Tou bann lezot provizyon i dan nou Standing Orders pou dil avek tou evantyalite. Mersi bokou.\nMersi Mr Chair. Mr Chair, be i annan osi en issue la. Si ou pe demann pou adjourn, i bezwen annan en Motion for adjournment. E si alor sa Manm Lasanble li i vot kont sa motion for adjournment. Savedir ou pa pou kapab adjourn.\nE ki i pou arive? Sa en pwen, mon met la devan nou. Epi, eski nou pe dir, ki sa motion pou withdraw with notice or without notice sa motion. I en straight forward motion. E i pa ganny debat e i pa ganny vot lo la. Or nou pe dir lot fason.\nMersi Mr Chairman. Mr Chairman Leader of Government Business i raise en pwen enportan. Akoz si nou regard order 64. Se sa problenm ki nou annan la. Order 64 apre zot annan, konmela dan nou Standing Orders nou pran order 65. Ler Bill in ganny read en 2enm fwa, i committed to a Committee of the Whole Assembly.\nAnnou pran legzanp ler nou kree en Komite Lasanble. En Select Committee.\nPou nou dissolve sa Select Committee, se Lasanble ki bezwen pran en desizyon lo la. Akoz it was created by Lasanble.\nKestyon ki nou bezwen demann nou lekor, se eski ler en Bill i committed to a Committee of the Assembly, pou move li, pou tir li, sa Manm i kapab move pou withdraw li.\nParey Onorab LGB pe dir. Me, eski ou still bezwen annan en vot lo sa move to withdraw? This is what we have to agree. Akoz the wording la anler, i dir ou, ‘by written notice the Speaker move.’ So dan Lasanble nou pe mean everything to be taken by.\nI pe zis move. I pe tire. Wi. E petet la kot ou kapab enterpret 72, si nou pe al dan sa direksyon ki sa move you don’t need a motion. Non, 2enm opsyon i dir ou move by motion. Onorab Georges.\nWi, Mr Chair, sa ki Standing Orders ti anvi fer set en distenksyon. Enn se en senp let ki vin kot ou lofis end of matter. E sa se New Zealand approach. E avek ou permisyon mon pe lir paz 399 dan McGee, Parliamentary Process and Practice.\n‘A Bill that has been introduced may be withdrawn. The promoters of Local Bills and Private Bills may withdraw them at any time.\nWithdrawal is effected by notifying the Speaker in writing that the Bill is to be withdrawn. That’s it.\nWithdrawal is effective on the date that the Speaker receive the letter notifying it.’ So sa se en fason senp.\n2enm opsyon, sa zis ekrir ou e i withdraw the\nBill. E sa i kapab ganny fer McGee i dir, at any time. Anytime, menm ler debate is on. The other one is ki i bezwen permisyon of the House.\nOu bezwen move en Mosyon e si House i dakor ou withdraw ou Bill. Si House pa dakor ou Bill i kontinyen. So we have a binary option ki nou bezwen pran. Nou bezwen swazir enn oubyen lot.\nMr Speaker, mwan sanmenm sa ki mon’n move sa premye. Ki, so that the Assembly i pa kapab fors L’ Egzekitiv, ok?\nSo i move ki poudir sa Bill pe ganny tire. E byensir, I mean, nou tou nou konnen, ki poudir sa dernyen, sa ki’n pase dan Lasanble, in annan en eleman politik ensidswit. So mon krwar ki si Gouvernman i a pe move son Bill, e Gouvernman i santi ki poudir i bezwen withdraw sa Bill.\nThe Leader of Government Business should be able to withdraw it. E ki once ki i donn soz, ki poudir i pe withdraw, it stands withdrawn.\nE i ava osi pou en Manm ki pe anmenn son Private Members Bill. Dakor. Onorab De Commarmond.\nMon, non, mon dakor, i ok. Akoz any Member for that part. Private Members Bill, same thing. En dimoun, en Manm avek son bon lentansyon i anvoy en Private Members Bill. Me nou’n ariv dan 2enm, second reading.\nE i war poudir son bann lezot Manm i montre li poudir, ‘’look i annan en problenm la.’’ Ti annan en tre bon lentansyon. Me i vwar poudir la sa Bill i bezwen ganny retire. So i fer li e napa en problenm pou sa. Mon krwar i bon sa first, sa premye fason fer mon krwar i devret ok. Mersi.\nMersi Mr Chair. Mr Chair mon’n met e propozisyon lo screen, lo sa 2enm propozisyon. Me annefe ki pou ariv parey sa premye. ‘The Leader of Government Business’ e la nou ava deside si nou bezwen fer oubyen en lot dimoun, ‘or Member in charge of the Bill, may at any time, tir by motion, at any time move that the Bill be withdrawn. And the Bill shall stand withdrawn without the necessity for a vote.’ Ok.\nYah, mon krwar i pli, i pli fleksib.\nWi, i pli fleksib, i kapab fer li avan i ariv lo floor, oubyen i kapab on the floor.\nPrezan nou kestyon se, eske se zis LGB oubyen the Private Member, oubyen eski nou kapab les en reprezantan. Me sa mon krwar i pou bezwen aranze dan …\n…manual. Wi. Akoz sansan …\nWi, i annan konsansis non.\nSansan si ou dir ‘or’, i posib ki LGB pa anvi, son reprezantan i anvi. E i pe fors son lanmen. Alor mon krwar nou pa kapab annan sa pou kree en problenm, ok? So withdrawal of Bill in ganny sanze. E nou adopte sa enn ki lo Board. Mersi.\nE i en stand alone, nou pa bezwen refer lo okenn lezot order, son order i clear. Order 72 i zis kan i sanze.\nYes Onorab De Commarmond.\nZis nou’n vin pli explicit lo la. Mon pran li byen parey kekfwa i devret. Mersi.\nMersi Mr Chair. Wi nou’n azoute ki nou met ‘‘stand withdrawal without necessity for a vote,’’ ki pa ti kler avan. Mersi. 73 napa gran sanzman.\nEn moman Onorab Georges. Onorab Henrie.\nMr Chair, eskiz mon. Zis avan ki nou sot lo lot, akoz 73 nou pe al dan financial procedure, non?\nBe zis prezan ki in vin dan mon lespri la, lo order 61(2). Letan i dir dan en Bill, ki en Vis- Prezidan ouswa Minis ti prezant avek Lasanble, ‘together with explanatory statement of the object of reasons of the Bill.’\nDan lepase mon’n tann Bills Committee osi presiz bann lezot lenformasyon ki zot oule. Par egzanp ki mannyer zot ti apel sa, konmsi ‘the cost of that Bill’, blah, blah, blah. I pa pou enportan pou met sa. So ki a lavenir nou rekomande vreman ki Egzekitiv i provide the legislature avek sa bann lenformasyon dan nou Standing Orders. Mersi.\nTre bon pwen Mr Chair. E nou’n demande ki tou Bill ki vin devan Lasanble i devret ganny akonpannyen. E sa se Good Commonwealth Parliamentary practice, avek 2 keksoz. Enn, en rollout schedule. E dezyenmman en Bidze.\nDonk, pou ki Manm ler zot vot lo en Bill, zot konnen ki son lenplikasyon finansyel. E konbyen letan i pou pran pou rollout.\nE sa i kapab, sa i kapab antre dan Objects and reasons. I kapab vin en dernyen paragraf dan Objects and reasons of a Bill.\nE i pa bezwen en, oubyen i kapab en dokiman apar ki pa antre neseserman dan Standing Orders koman en lobligasyon. Me ki vin koman en pratik ki nou anvi ki ganny adopte. Tou lede posibilite i posib. Sa ki mon krwar i enportan se ki nou adopte sa pratik, dezormen.\nAkoz Manm pa zis vot lo en Bill akoz i en bon lide. Me zot osi konnen ki son lenplikasyon finansyel e konbyen letan i pou pran pou rollout. Akoz dan bokou ka nou’n vwar ki nou vot lo en Bill, apre i mor lanmenm, napa nanryen ki ganny fer.\nMr Chair mon krwar nou fer li as a matter of practice. Akoz pa tou Bill ki ou pou kapab etablir en konotasyon finansyel. En Bill pou kree en Lazans i pou annan. En Bill pou anmenn en nouvo Polisi i pou annan.\nEn Bill pou amann en Bill, mon pa konnen mwan. En Bill pou anmenn en Lalwa, mon pa konnen, Penal Code eksetera, pou kree en santans eksetera. So i pou en pe difisil. So mon krwar as a practice, nou etablir li. E prezan sa i vin bann pre kondisyon, ki ler en Bill i ganny propoze, son White Paper stage eksetera. Se sa ki ganny enkli.\nSi i pa ganny enkli, L’ Egzekitiv i ganny reminded that it should be include, pou met li ladan, nou pou bezwen met li where applicable. E la nou kree en lot zafer, lekel ki pou definir, ki savedir, ‘where applicable’? Ou konpran? E pou al dan en deba lo la. So i vin en matter of practice rather.\nBon dakor. Onorab Georges nou a bouze.\nMersi Mr Chair. Nou ava take it up dan manual. E osi dan nou bann rapor ki nou anvoy kot Gouvernman tanzantan.\nWi, efektivman nou pe al lo Financial Procedure, Part XVI, napa gran sanzman dan 73, 74, 75. Sa se Appropriation Bill eksetera.\nSe bann tried and tested Orders ki nou swiv. Supplementary Appropriation 78. E nou ariv Committees of the Whole Assembly. Ki mannyer, e sa Committees of the Whole Assembly ki mannyer sa pou ganny fer. Powers of the Committee. Procedure in Committee, Report of the Committee. E nou ariv, e nou fini, prezan nou ariv lo 84.\n84 Mr Chair, zot ava vwar ki 84, i en pti lartik ki’n ganny stuck dan Committees of the Whole Assembly. Me ki en lartik tre enportan, akoz i dir ‘’Select Committees may be appointed by the Assembly in accordance with the rules of procedure for the considering of matters other than Bills.’’\nE sa ki nou vwar la, se ki si nou retourn en pe an aryer, 83, i kree en Select Committee on Bills. Basically i kree Bills\nCommittee. E apre as an afterthought, 84 i dir, be ou kapab annan osi lezot Select Committee ki pou ganny striktire parey Bills Committee.\nNou Lasanble in o kontrer adopte en diferan prosedir. E la, i annan en seri lamannman ki nou pe propoze, ki sanz sa striktir konpletman. Nou pe propoze, e la bann Manm a kapab swiv lo nou, lo rapor Standing Orders Committee.\nPaz 27, 28 ek 29. E i ase involve Mr Chair. Avek ou permisyon mon ava sey eksplike. Sa ki nou pe propoze, se delete order 85, (sorry), order 84 ek osi 83 Bills and Select Committees konpletman. E reword zot dan en nouvo fason.\nE sa nouvo fason, se annan en nouvo heading ki pou apel Standing Sessional Committees and Select Committees.\nStandalone, ki mannyer nou pou annan bann Standing Sessional Committees ek Select Committee. E nou komans avek Standing Order Committee, ki avek FPAC. Sa se sa 2 Komite, ki parey Manm i konnen i ganny kree par Konstitisyon. Se zis 2 Komite ki Konstitisyon i dir i bezwen annan. Tou larestan se bann kreatir Lasanble.\nDonk, premye pwen ki nou bezwen regarde, se dan Standing Orders Committee napa problenm. Dan FPAC, in annan en rezolisyon sa Lasanble, pou amann terms of reference of FPAC pou azout sa enn ki nou’n highlight lo board.\nSa in fini ganny deside. E in fini ganny adopte par sa Lasanble, par le pase. Alor prezan nou bezwen insert li la. Kestyon ki souleve se sa. Dan Konstitisyon, terms of reference of FPAC ek Standing Orders Committee i la.\nE sel keksoz ki Standing Orders i fer se repran zot texto. (Lekel? 154, mersi, 154. Non, 154 Appropriation.)\nEski en Manm i kapab remind nou, i pou anba National Assembly. Lekel? 104, 104, 104 en Komite Finans ek Kont Piblik. En Komite lord permanan. E si nou regard byen, nou vwar, wi. Wi, FPAC i pran priyorite lo Standing Orders Committee. Alor nou pou bezwen fer sa sanzman dan nou Standing Orders. Me i pa paret ki bann terms of reference i dan Konstitisyon.\nYes, Onorab Pillay.\nMersi Mr Chair. Mr Chairman, i pa pou ladan. E lot referans pou tonm anba ler nou konsider Oditer Zeneral, la kot nou pou vwar FPAC reaparet. Prezan sa in fer ki Gouvernman li menm ti pas en Lalwa, en lamannman dan son Lalwa, ki fer ki prezan sa nouvo fonksyon FPAC ki konsern bann statutory bodies la in antre ladan.\nAkoz Gouvernman li menm in pas en Lalwa ki prezan sa bann antite zot bann CEO, zot bann Deputy CEO zot pou ganny apele devan FPAC pou eksplik zot sa. E sa i ava enkli bann parastatal, tou bann ki somehow konekte avek Gouvernman, finansyerman, whether or not i ganny kouver prezan.\nSe sa ki’n permet sa Lalwa, mon krwar si ti annan en terms of reference, sa Lalwa li menm ti pou en pti pe an deor akoz i pa ti pou permet sa ki arive. Akoz dan nou konteks FPAC bokou pei i en Public Accounts Committee. Nou, nou en Finance and Public Accounts Committee. E sa bout finans pou nou i osi kapab ganny argimante ki i enkli reveni as well. E lezot laspe finans dan son fason pli larz. Se pour sa rezon ki in vin koumsa.\nMersi Mr Chairman. Mr Chairman, mon mazinen ou a rapel ki dan katriyenm Lasanble ti annan en demars pou sey regarde si International Affairs Committee pa kapab vin en Standing Committee akoz letan ou pe regard pratik onivo enternasyonal, e langazman ki Parlman i annan onivo enternasyonal, parey mon get nou Lasanble i annan plizyer bann Komite ki pe partisipe.\nSo, lefe ki nou Konstitisyon i fer provizyon apart ki sa 2 Standing Committee ki’n ganny nonmen pou annan lezot Standing Committee, so, mon pe zis pe demande si sizyenm Lasanble … Yes, Mr Speaker?\nOnorab me sa in ganny pran par Standing Orders Committee. Petet ankor la Onorab Georges, depi yer osi mon pe demann sa kestyon, mon pe ganny demande sa kestyon par serten staff. Konstitisyon, savedir Standing Order Committee, nou Standing Order i dir nou Standing Orders Committee, so..? Wi akoz i menm annan Manm, i annan serten Manm pe dir Standing Order Committee, so it should be Standing Orders Committee? Alright.\nMe ou kestyon Onorab William, Onorab Georges i ava reponn. Ale Onorab, mon ava donn Onorab Pillay apre mon ava donn ou Onorab William.\nMersi. Mr Chairman, apre ki nou ti fer deba dan Standing Orders Committee regarding bann lezot Komite ki ganny kree, mon personnelman mon’n regard Konstitisyon Regarding sa lezot size. Both FPAC and Standing Orders zot ganny kree par lefe ki enn, FPAC i al lo en ambit oversight e i ganny repran atraver Oditer Zeneral.\nStanding Orders li i regulate prosedir dan Lasanble. E Konstitisyon i dir ou ki Lasanble pa pou abind par okenn Lalwa, apard ki bann prosedir ki i set. Me dan ka IAC, nou pou annan en problenm. Akoz ler nou pou definir terminolozi IAC, nou pou pe frot avek Lartik 64 si mon pa tronpe. Onorab De Commarmond i move bann Protokol.\nNou pe frot ek sa Lartik kot prerogative L’Egzekitiv pou anmenn bann apwentman oubyen Protokol, oubyen lenstriman devan Lasanble. Se pour sa rezon ki i pa pou zis en kestyon nou fer antre dan Konstitisyon en lot Standing Committee, nou pou osi annan lamannman konstitisyonnel pli larz pou fer. Akoz ler ambit sa Committee pou antre, i pou frot laba.\nTandis ki FPAC i pa frot laba sirtou li. Akoz li FPAC son travay i reste lo nivo oversight e scrutiny. I pa antre dan okenn Polisi, okenn departman pou dir zot ki mannyer pou depans zot larzan eksetera. E se sa kot petet nou koman Lasanble nou bezwen careful ler nou pou sa.\nYes, Onorab Ramkalawan.\nYes, Mr Chairman. Non, tou lezot Komite i bezwen en Select Committee, sa i kler. Me sa ki kapab arive se ki Lasanble, i kapab santi sa nesesite apre ki in apwent son FPAC e Standing Orders Committee, i kapab santi ki bann lezot Komite i pou annan en rol, parey IAC. Then i bezwen through Motion. Sak nouvo Lasanble i bezwen through a motion apwent sa komite koman en Select Committee, ki son lavi i pou pandan ki sa Lasanble i ava pe … I kapab annan en IAC, i kapab en ABC, i kapab en Islands Committee.\nI kapab nenport komite ki i santi i enportan e alors i zot. Me selman i pa pou kapab en Standing Committee, me i pou bezwen en Select Committee. Thank you.\nMersi Mr Speaker. Mr Speaker, mon’n ekout atantivman avek le de entervenan. Mr Speaker, resaman la nou’n fer fas avek en sityasyon kot i konsern ratifikasyon the Fisheries Partnership Agreement avek son Protokol. E parey mon’n dir se ki nou pe evolye avek devlopman. Dan lepase se toultan Egzekitif, dan nou devlopman politik, dan devlopman nou demokrasi se toultan Egzekitif ki’n avangard letan nou pe koz good governance. Me avek evolisyon ou pe vwar ki sa Oversight role Parlman dan lemonn pou kree sa checks and balances, nou pe vwar poudir i annan en lenportans pou Parlman lo son nivo Parliamentary Diplomacy, pou li vin pli prominan.\nSo, lefe ki dan Konstitisyon, si ti napa sa, me i fer provizyon ki en Standing Committee apart ki sa 2 other Standing Committee i ganny rekonnet comme d’habitude, baze lo pratik. Me mon ti a kontan ki nou Lasanble i mazin fortman en pti pe lo la, akoz mon santi poudir dan lavenir avek devlopman, lefe ki nou pa en standalone country, e Parlman i annan bokou pou fre avek bann desizyon ki Egzekitif, i al pran onivo enternasyonal vizavi, parey mon ti nonmen semenn pase. I annan bann gro, gro loan. I annan bann diferan Trete ek Lagreman ki nou go into. Me selman epi ou vwar poudir i annan serten keksoz ki arive ki Parlman li i ganny kit ater. So, letan ou pe konpar en Select Committee avek en Standing Committee.\nAn menm tan Mr Speaker, lo nivo IPU, akoz ki nou pe dir ki sanzman klimatik i pou toultan la li. So, mon santi poudir eski provizyon osi pe ganny fer ki serten bann komite ozordi pa devret elarzi zot manda, pou kapab kouver serten realite ki nou pe fer fas avek koman bann pei, koman bann Parlman. Mersi.\nMersi Onorab William. Onorab Ramkalawan.\nMr Chairman, mon ti zis anvi reasir Onorab William ki poudir nou lot Order se lo Select Committees. E nou kapab met nenport kwa ki nou anvi, en Parlman, en Lasanble i kapab kree en Select Committee lo Lanvironnman. I kapab kree en Select Committee pou regard rezolisyon ki IPU in fer, ki PAP in fer, ki lot in fer, ki tou bann zafer in fer e alor i pou la.\nMe anmennen osi, fodre ki toultan nou mazinen ki dan sa oversight role. Par egzanp EU Seychelles Fisheries agreement, nou, nou ti kapab koman en Lasanble dir nou pa pe rektifye sa. Nou ti kapab dir nou pa pe ratifye sa. E nou demande ki en Select Committee i ganny etablir pull in EU avek Sesel pou nou regard sa. Nou ti kapab fer sa, me selman nou’n tonm dakor parski tou le de kote ti annan sa lentansyon poudir, i pou bezwen ganny regarde. E alors this is why move forward. Me the oversight role, toultan i pou retourn kot Lasanble, kot i annan the powers.\nRectification of any Agreement or Treaty it comes back to the Assembly e alor nou annan sa … Menm si parfwa napa en Select Committee, but the Whole Assembly i annan sa pouvwar pou fer li. Mersi.\nSo, lo lot la Mr Chairman, sa bann zafer Select Committees, kek fwa annou fini avek sa 2 Standing Committees e apre nou ava antre dan Select Committees ki ava reponn bokou sa bann queries ki pe ganny leve la. Mersi.\nBon mon pou donn laparol Onorab De Commarmond and then back to Onorab Georges. Onorab De Commarmond.\nMersi Mr Chair, mon krwar nou’n fini antre dan Select Committee tou. De keksoz, mon krwar sa ki’n ganny dir li i echo sa ki mon ti pe dir lot fwa letan ti annan sa Fisheries Agreement. Ki Lasanble li menm i kapab fer sa bann rekomandasyon strongly, demann whatever. Nou demann i for Lasanble, mon konn tre byen akoz FPAC i annan drwa kot nou prouve sa.\nMe ler nou pe koz lo Select Committee, nou kapab osi try to anchor, sa ki, include sa ki Onorab William pe dir e la mon pou tonm dakor. Dan schedule petet en landrwa somewhere, Onorab Georges i a gid nou lo la, nou mete parmi bann formasyon bann Select Committee.\nKonmsi zis pou remind Lasanble pou fer sir ki sa bann Select Committee i highly recommended or strongly recommended or whatever. Nou annan IAC, par egzanp ou kapab annan COGA, i kapab annan osi serten lezot komite ki nou kapab ensiste lo la. Climate Change and Environment whatever, i kapab annan ankor enn. Food Security par egzanp, i kapab osi tonm dan sa konteks, kot ou annan, 4, 5 Select Committee ki sort of -Speaker i note sa akoz i annan schedule. Fer sir ki dan bann premyer, the new Parliament, sa bann Komite i ganny formen pou ede ek son rol oversight and whatever lezot rol ankor ki kapab annan.\nLezot ti Select Committees ki kapab ganny fer diran Lasanble at particular moment, sa i ava ganny pran an konsiderasyon there and then. Me sa bann, o debi Lasanble, Lasanble i ganny reminded poudir sa bann Select Committee i vreman enportan pou zot rol oversight, e ki so somewhere la i ganny met konmsi ki i ganny sa mansyon spesyal. Mersi.\nMersi Onorab. Zis petet nou bezwen careful, akoz si nou met ‘and’ dan schedule, si demen nou bezwen tire nou bezwen amend the schedule. So, nou bezwen en pti pe kosyon la en. Mon a donn laparol Onorab Bernard Georges. Yes, Onorab.\nZis Mr Chairman, zis mon pe dir ki Defense and Security Committee has to be a Standing Committee. Mon pe regarde la, non, non parski in vin koman en Select Committee, but because sa pwen ki Onorab Pillay ti pe dir ki i annan en Lalwa ki i antre ladan.\nMersi Mr Chair. Mr Chair, i annan en bon rezon akoz i annan en Standing Order against anticipation. Tousala i dan nou rapor deza e si tou bann Manm ti’n lir 2 paz pli lwen, zot ti ava’n ganny tou sa bann repons ki zot pe koz lo la.\nNou pe propoz egzakteman sa dan 2 Orders from now. Me eski nou reste lo FPAC pour lemoman avek Standing Orders Committee? Amannman ki nou pe anmennen se pou parey mon’n dir, fer antre dan, akoz Standing Order FPAC, son terms of reference i dan Standing Orders li. Nou met li dan Standing Orders. Bann lezot i pa la, me li i la. Alors etandonnen ki zot in amann zot terms of reference nou bezwen fer antre sa nouvo terms of reference ki lo board.\nDezyenmman, i annan 3 pti amannman ki nou’n fer avek sa komite. Enn se olye ‘has the power to send for persons and records’, nou’n met ‘summon and examine persons and records’ ki pli kler. Apre olye ‘the Committee shall report from time to time, mon’n dir ‘shall report to the Assembly’, akoz se la kot i bezwen raporte. E finalman ‘Committee shall elect its own Chairperson’ e dapre sa ki nou’n konpran zot en osi elekte en Vice-Chairperson. E donk nou’n met sa e ler Chairperson pa pou la Vice Chairperson will chair the Committee.\nQuestion: akoz la mon’n met en note. Eski nou pou fer antre la ki se Leader of the Opposition ki pou chair, oubyen eski nou pou les sa koman en pratik Lasanble? Do we make it formal oubyen nou pou les li koman en pratik Lasanble? That’s the question.\nMersi Onorab Georges. Okenn Manm? Yes Onorab Henrie.\nMr Chair, mon krwar sa pwen ki mon’n note la pou mon propoze ki nou fer li formal. Akoz, ou vwar mwan mon zennen ek sa zafer pratik. Demen, plizyer lannen from today ou ganny dimoun ki vini e zot lide i sanze. So, plito nou fer li antre ki alor i formaliz sa konsep. Mersi.\nSi se sa ki Lasanble i swete, nou ava mete. Nou a bezwen re sanz li la, nou ava fer ki Leader Lopozisyon will be ex officio, the Chair of the FPAC e FPAC ava elekte en Vice-Chair ki dan labsans Chair i ava chair Komite.\nDakor. Me nou pa pou kapab fer li la on the hoof. Nou a fer li apre nou ava retourn avek.\nNou a kontinyen.\nE nou vin finalman lo sa ki tou bann Manm ti pe antisipe. E la Mr chair, i en nouvo Order ki nou pe propoze e nou apel li Select Committees akoz i, sete sa lespri. Me nou ava ekout sa ki bann Manm in dir.\nSa ki nou pe propoze prezan se sa, e sa konpletman nef. Select Committee maybe appointed by resolution of the Assembly, nou bezwen donn sa lord. ‘The Assembly shall, at the beginning of each Session, and upon motion made after notice given, appoint the following Select Committees. Donk ‘shall’.\nSak Lasanble pou bezwen apwent en seri Komite. Parey in ganny demande. Sa i otomatik, bezwen ganny fer, tel parey Standing Orders ek FPAC, nou pe azout en bann lezot. Zot kapab Standing, zot kapab Select. Me nou, nou apel zot Select Committees.\nE la nou’n fer sa propozisyon swivan;- En House Committee ki pou basically en ABC, Scrutiny of Bills Committee, Defence and Security Committee, International Affairs Committee, COGA ek, in sanz son non prezan, me Women’s Parliamentary Caucus. Ok?\nSa bann Komite. Akoz nou’n met sa? Akoz dan tou Lasanble zot ganny apwente in any event. Alor nou pe fer li vin prezan, anfen, ou plito of late tou sa bann Komite i ganny swazir. Olye les ki ad hoc, nou pe dir sa bann komite as a matter of fact koman Lasanble i komanse i pou apwent sa bann Komite.\nEpi nou’n gard menm soz lo konpozisyon, e nou’n dir ki zot term of reference ek zot bann fonksyon i ava ganny set out dan schedules of the National Assembly Rules of Procedure for Committees. E nou ava eksplike taler akoz. Akoz i annan osi en lot dokiman ki nou pa pou regarde me selman nou ava fer li available, ki egziste deza e ki annan deza bann terms of reference serten Komite, me pa tou. Nou pe anvoy zot tou laba akoz se la kot zot devret ete akoz se sa Rules of Procedure ki gid lafason ki zot travay.\nE mon dernyen mo lo la Mr Chair, se sa lalis i pa en lalis konplet. I en lalis ki Standing Orders Committee in vwar ki sak Lasanble i apwent sa bann komite e alors nou’n dir be fodre zot vin permanan dan en serten fason.\nE dezyenmman i en pwen ki monte tanzantan e sa se en pwen ki’n ganny fer la bomaten. Bokou Lasanble ozordi e Commonwealth Best Practice se pou apwent Portfolio Committees. Sak portfolio L’Egzekitiv i annan en Komite dan Lasanble ki regard li. Konmela i annan zis IAC ek prezan ek Defence, dizon. Ok?\nMe dan serten Lasanble, e mon mazinen sel rezon ki nou, nou pa’n fer, se ki nou en pti Lasanble e i annan serten Manm ki pou sit lo plizyer Komite, me i pa en move keksoz pou annan en Portfolio Committee.\nSak fwa ki Lasante i anvi fer en keksoz i ava diskit avek Portfolio Committee Lasante, dan Lasanble e i ava annan sa dyalog ek sa oversight konstan ant sa de brans Gouvernman,\nDonk, sa se en keksoz ki kekfwa nou devret mazin lo la ozordi. Dezyenmman mazin lo lekel sa bann Select Committees ki nou pou fer Select, ki nou pou fer Standing. E trezyenmman eski i annan lezot ki devret join sa lalis? Mersi.\nMersi Onorab Georges. Mon annan enn de pti query lo House Committee. I annan plizyer Parlman zot House Committee i sa ki nou apel Reform and Modernization Committee. Eski sa ki ou pe mean oubyen to do with business of the Assembly?\nMr Chair, House Committee i basically reform. Me nou bezwen, akoz deba in montre ki i paret ki Assembly Business Committee pe vin en Komite enportan dan Lasanble ki nou bezwen fer li antre at some point. Unless ki nou deside ki ABC i pou zis en Komite Administrativ. Me problenm se ki si i en Komite Administrativ i pou difisil pou donn li serten atribisyon dan nou Standing Orders.\nI a plito kontinyen ganny kouver anba 95. Lo kote Komite of Women Parliamentarian, i annan bokou Parlman ki i apel li zot Woman Caucus. Eski petet nou fer sa en norm, akoz mon krwar nou gannyen en pti pe problenm apre nou pou kapab. E petet osi mon pou al en pti pe dan sa laliny kot nou, nou tant pou nou ferm sa Komite zis pou bann madanm. Be i annan plizyer Parlman ki lo zot Women Caucus i annan male MNAs, MPs tou. So, nou’n vwar sa. Onorab Georges.\nMersi Mr Chair. Annefe mon krwar ki son non in deza sanze isi si mon pe tronpe. Mon krwar sa Lasanble in sanz non e prezan i Women’s Parliamentary Caucus si mon pe tronpe. Are my right? Wi, me sa mon ti’n ekrir li avan sa.\nSo, alor avek ou permisyon nou ava sanz sa enn an atandan larepons lo bann lezot kestyon.\nOnorab Ramkalawan i anvi dir en No Man’s Caucus. Mr Chairman mon annan en issues mwan. Akoz nou pa resolve pou apel sa bann Komite ki koman Lasanble ou pou kree ler en sesyon i komanse as a Select Sessional Committee? Mon konnen, Select Sessional Committee. Rezon akoz, akoz i pou la pou sa sesyon. Onorab Georges in eksplike ki ou riske vwar ou pe sak Lasanble pe entrodwi en lot Komite.\nMe si nou’n agree par egzanp ki IAC i en Komite ki pou la dan tou Lasanble ok e pou repran konsern Onorab William. Si nou regard Konstitisyon, Konstitisyon i dir ki L’Egzekitiv i anvoy son lenstriman li. Me i pa dir ou ki mannyer Lasanble pou tret sa lenstriman. So, Lasanble i annan serten freedom pou li tret sa lenstriman whether parey Onorab Leader Lopozisyon ti pe dir, i fer en Select Committee e i al diskit sa lenstriman, oubyen i fer en lot fason.\nZis sel keksoz ki i dir se Lasanble i bezwen swa aprouve, swa pa aprouve. So, the power is quite wide pou sa Komite. Akoz apre ou pou annan bann lezot Select Committee ki pou ganny kree. E ler nou kree sa bann Komite par en rezolisyon, admeton si ou annan en Select Committee ki pa pe fer son travay. Admeton ou annan enn ki pa pe fer son travay ok, ou annan ki pe fer son travay, ki pe prodwi son rapor. Be admeton ou annan enn ki pa pe fer son travay, be lekel ki pou deal ek sa Komite?\nI annan Komite ki pe fer son travay e ou annan en Select Committee ki son travay ki pa ankor fini, me ou annan Select Committee ki son travay i nepli neseser. So, ki pou arive dan en sirkonstans koumsa?\nEski nou pou donn en prerogative Speaker oubyen nou pou gard the prerogative to the House, pou dissolve en Komite dan sa konteks avek serten kriter? Oubyen eski nou pe kree plis konplikasyon?\nThis is something ki nou bezwen konsidere vizavi Select Committee, akoz mon santi poudir sa bann komite parey COGA, International Affairs, Defence, Scrutiny of Bills, Women’s Parliamentary Caucus e sa House Committee, zot in fini vin bann Komite ki part of the furniture. Zot in fini vin bann Komite ki nou vwar pou fonksyonnman en bon Lasanble ou bezwen. Ki mo nou kapab servi. Pa servi sa mo ‘Select’ then?\nMr Chairman, mon kontinyen. Zot in vin parti lenstitisyon e dan sa konteks ler in vin parti lenstitisyon, eski nou kontinyen apel zot as Select or nou servi en lot apreansyon ki donn zot sa konotasyon, e sa lenportans ki zot annan pou fonksyonnman Lasanble. Mersi Mr Chairman.\nMr Speaker, mon konpran ki kote Onorab Pillay pe ale, me selman mon krwar ki sa ki la i kler. Parski enn i dir avek ou Select Committees may be appointed by resolution of the Assembly. So sa bann Select Committees ki may be appointed, in ariv en lensidan konsernan en Manm Lasanble. Egzakteman parey ti arive avek Onorab Ferrari. Ok? Ti annan en lensidan involving en Army Officer avek en Manm Lasanble. A Select Committee, nou ti aktyelman go through the process of Select Committee.\nE aprezan letan ou pe drwa up the terms of reference, in dir li ou donn li en lavi spesifik ki pou dir i ava investigate, i ava report e ki ou espekte sa report par egzanp dan 3 mwan. apre sa 3 mwan son lavi i fini li. Sa bann la, zot lavi i fini.\nTandis ki sa bann lezot, zot deza bann Select Committees ki pran en lot dimansyon. Sa mo ki ou anvi azoute, sa sessional i pa … Ou kapab pa bezwen met li parski in fini dir avek ou the Assembly ‘shall.’ Sa Select Committee avan li i ‘may as when necessary.’ Tandis ki sa dezyenm it’s a ‘shall. ‘ I bezwen apwent sa bann.\nE mwan mon ti ava menm azoute ki pou fer son distenksyon, sa bann ki ‘shall,’ these are the ones kot Member i ganny en allowance. Parski i pou sa term antye e zot. E zot ganny espekte pou zot raport regilyerman to the Assembly lo kwa ki zot pe fer.\nMe si sa bann Komite dizon zot pe – pa bliye ki poudir i osi annan meeting of Chairpersons of Committees. Which is important. E si keksoz, e sa meeting i ganny chaired by the Speaker, parski Speaker, li menm li i kapab servi son lotorite, poudir ki pe arive avek Komite IAC?\nKi pe arive avek Komite Women’s Caucus, nou pa vwar zot pe fer en keksoz. So, tousala se bann keksoz ki arive pour ki within the Assembly i osi annan son Oversight Structure. E la mon ava zis azout lo la.\nPar egzanp, ok Onorab Aglae pa la. Mwan lo SADC PF, mon Chair Justice, Human Rights and Governance. Onorab Aglae i Chair Trade and Commerce. Me an plis ki sa mwan mon Chairperson of all the Chairpersons. Mon lead sa oversight role lo tou sa bann Chairpersons. Ki vedir letan pe al fer en model law par egzanp, tou bann model laws ki sa bann diferan lorganizasyon, sa bann diferan Komite pe al fer, i bezwen pas atraver sa Oversight Committee ki mwan mon chair.\nSo, mon krwar ki mannyer i ete la, annou kit li koumsanmenm Onorab Pillay. E mon krwar annou ava kapab bouze. Onorab De Commarmond i dakor avek mwan, so koman ou sef nou ava bouze. Onorab Gill tou i dakor, annou bouze.\nBon mon annan en pti konsern, petet i pran en pti pe sa ki Onorab Pillay ti pe dir. Ler en Select Committee in ganny formen par Lasanble, en rezolisyon Lasanble e apre i annan serten retonbe. Kote -? E sa Komite i pa pe fonksyonnen, dizon senpleman i pa pe fonksyonnen.\nApre parey Onorab Ramkalawan in dir, Speaker i annan sa oversight, i kapab dir, i kapab meet bann Chairs of all Committees, regarde ki pe arive ek IAC, ki pe arive ek COGA and so on. Me ler in vwar serten komite ki pa pe fonksyonnen, i donn serten direktiv, sa direktiv pa swiv. E son lannmen i anmare akoz se selman atraver en rezolisyon Lasanble ankor, ki i pou touy sa Komite e sa i pa arive.\nAnmezir i pa arive sa Komite i ankor egziste, plis problenm i ganny kree. E toultan en Manm pa anmenn en Mosyon pou touy sa Komite, problenm i akimile e problenm i tonm lo Lasanble.\nSo, mon krwar sa en pti pe petet dan laliny petet ki Onorab Pillay ti pe bouze. Kote? Ki pouvwar ki petet Speaker i annan, pou kapab petet dir be la nou kapab antre?\nE sa Komite pa pe fonksyonnen e i pe kree lezot issues pou Lasanble. Sa mon krwar en pti pe, definitivman i pa pou bann Standing Committees, akoz Standing Committees i fer kler kote i antre, me i pou en Select Committee. E ou ti pe dir Sessional Committee. Ale, yes Onorab Pillay.\nVery small point, apre ou ava donn Leader of Government Business. Se sa ki mon ti oule fer sa distenksyon ant sa de kalite Select Committee. Konmsi en Select Committee ki li son threshold, son travay parey IAC, i lo sa nivo and then en Select Committee ki’n ganny kree me ki al dan laliny ki ou pe dir. How do we distinguish? Akoz nou dan nou Standing Order nou met Sessional. Konstitisyon i pa mete Sessional. I met Standing. And that’s why mon ti oule dir nou fer en pti distenksyon. Mersi.\nWi, dakor. Onorab De Commarmond.\nMersi Mr Chair. Mon ti pe menm azout lo sa ki ou ti pe dir kot sa bann komite an kestyon ki ou pe met devan, kot menm si sa bann Manm pe ganny en allowance lo la pou fonksyonnen e zot Komite pa pe marse, naryen pa pe ganny fer e kote ou vini pou kapab transe e met en lord dan sa?\nOnorab Georges, mon ava pran ankor enn. Onorab William e apre mon a donn ou laparol.\nMr Chairman, mersi. Mon krwar a sa pwen mon pou lev en konsern la. Mr Speaker, in terms of en pti pe order, mon pa konnen si dan housekeeping ki Bills Chairperson pe mazin fer. Noun By leksperyans nou annan bann problenm kot bann misyon ki al aletranze i annan en mank rekonsilyasyon vizavi pozisyon ki Lasanble Sesel i pran lo diferan size, par lefe ki swa report pa ganny submit pou kapab pran en pozisyon koman Lasanble Sesel.\nAkoz ou annan bann diferan Komite ki al deor, bann diferan lorganizasyon. Me selman tousala i annan pou fer avek Sesel. E mon santi, mon pa konnen at what point kot eski IAC i, sa dimoun ki head delegation i vin devan IAC ouswa i zis submit en report. Mon santi poudir i annan en mank rekonsilyasyon vizavi sa Parliamentary Diplomacy ki nou Lasanble petet ti a bon nou mazin lo la.\nAkoz lot keksoz se sa Committee of Chairpersons, i pa ganny reflekte, eski nou pou still konsider li koman zis en form of practice? Akoz la nou trouv en House Committee, me the Committee of Chairs, ki mon osi krwar i enportan pou Speaker kapab ganny pwennvi, me where does it reflect dan nou Standing Order? Akoz mon krwar sa osi i enportan pou annan sa rekonsilyasyon, ki Speaker i konnen poudir vwala la egzakteman ki bor nou pe ale, avek bann demars, bann diferan Komite pe fer. So, mon ti anvi met sa devan.\nAn menm tan Mr Speaker, mon pa’n ganny sans met sa pwen pli boner. Report of Committees, eski nou’n donnen timeframe kan ki en report of Committees, letan in ganny donnen en travay, eski nou pa devret annan en timeframe? Mon konnen well, sa Chairperson a dir be ok, mon annan tel zafer ki mon ankor pe espere, me there’s a lack of communication vizavi sa. So, mon pe zis met sa pou refleksyon e an menm tan petet Bills Chair ti ava gid nou en pti pe. Mersi.\nChair Standing Orders, ou pa pe mean Bills Chair. Bills Committee Chair. Ou pe mean Standing Orders Committee Chair? Yes, Onorab Bernard Georges.\nMersi Mr Chair. Mr Chair, de ou trwa pti keksoz. premyerman mon krwar Chairman Chairperson Committee or Committee of Chairpersons i bezwen reste en Komite Administrativ, akoz sansan zanmen ou pou konnen lekel ki pou lo la an avans.\nDezyenmman, ki mannyer eski kontrol i kapab ganny garde lo bann Komite ki pa pe fonksyonnen. One way and one way only Mr Chair, name and shame. Ou kapab from the Chair fer en deklarasyon. You can, ou annan drwa fer okenn deklarasyon from the Chair, e ou kapab dir apre ki ou’n demann sa Chair plizyer fwa pou li fer en serten keksoz ki i pa’n fer, ou fer en deklarasyon from the Chair. Mon krwar sa se en fason efektiv to obtain results.\nE trwazyenmman, IAC prensipalman akoz mon vwar ki se la kot i annan plis konsern. Mwan mon krwar fason pou tackle tou sa bann Komite se dan zot terms of reference. Si IAC dan son terms of reference parey mon pe prekonize i pou fer. I dir ki sak fwa ki annan en demars ki ganny fer enternasyonalman par Egzekitiv, Egzekitiv i bezwen raport avek sa komite Lasanble, that will have to be done.\nOubyen avan ki, parey nou ti vwar de semenn pase, avan ki en instrument i ganny ratify i bezwen al kot IAC e IAC i ava raport avek Lasanble ahead of time, parey nou fer lo Bills. Dan sa ka tou sa travay i ava’n ganny fer par IAC e IAC i ava kapab donn House en direksyon lo ki mannyer nou devret vote, lekel bann pitfalls eksetera.\nE en fwa ki sa terms of reference in ganny fer, office of the Clerk i anvoy sa kot sa Minister konsernen, e pou zot konnen e pou zot komans sa negosyasyon ek sa lyezon. Mon krwar sa koumsa ki i marse dan bann lezot Parlman, e mon pa vwar akoz ki i pa pou marse isi. Nou pa’n regarde bann terms of reference ankor.\nSa i ava ganny fer par Standing Orders Committee ansanm avek sak komite akoz i pou antre dan Rules of Committee en pe pli tar. Apre i ava vin devan Lasanble pou ratifikasyon, pou approval par rezolisyon si annan okenn lamannman. E donk pou annan total oversight a nenport ki moman selon mwan. Mersi.\nWi, me selman i annan en pwen la ki pa ankor ganny. Mon pa ankor satisfe mwan. Poudir Speaker, par egzanp en Komite ki in ganny formen apre i pa fonksyonnen, i pa pe fer son travay. Ni rapor, ni naryen, probableman ni meeting i pa fer, selman pe ganny peye ensidswit. Konmsi zis Speaker i vini i dir oubyen Speaker i annan drwa pran aksyon.\nKonmsi sa mon ti ava konmsi konpran, ganny en keksoz byen kler. Speaker i transe apre ki i dir, i dir vwar la desizyon ki in pran. Zis i inform the House, mon pe panse koumsa.\nMersi Onorab. Petet zis en pti note osi. Lo sa zafer Committee Allowance, sa i en bout administrativ oubyen i pou antre dan manual ki serten Komite. Bon i souzantandi ki serten Komite i bezwen ganny Committee allowance and so on. I annan Komite ki ler i formen, menm zot dir poudir nou pa pe pran okenn allowance me nou pe fer sa travay. Me i annan bann Komite ki pe fer bann serten investigation pou en peryod 3 mwan zot pa pe fer.\nMe eski sa i reste en bout administrativ ek Sekretarya kot Speaker i kapab dir be sa Komite pa pe fonksyonnen parey dan laliny ki Onorab De Commarmond e i stop sa payment of allowance? Akoz napa naryen ki mete ki dir en Komite i pa ankre? Yes, Onorab Georges.\nMr Chair, i annan plizyer fason pou fer sa. Me mon pa krwar ki okenn sa an fason i devret administrativman pran par Speaker. Premye keksoz se name and shame, Speaker i kapab fer. Dezyenm keksoz se annou pa bliye order 30, Paragraf 5. Pa zis Minis ki ou demann kestyon avek. Manm i kapab demann kestyon lezot Manm. Zanmen nou’n fer. Si sa pa pe marse, ou demann en kestyon avek sa Chair sa Komite ki en manm.\nPe vini, pe vini sa.\nAkoz ki ou pa pe travay. E ou shame li dan Lasanble. E trwazyenmman e en Komite se en Komite Lasanble. Si nou vwar ki en komite pa pe travay okenn Manm Lasanble i kapab anmenn en Mosyon devan sa Lasanble, pou demann ki sa Lasanble i ganny disband e dan sa Mosyon tou son bann forfe pou ganny met deor.\nAlor i annan plizyer fason pou ariv a en solisyon. Me mon pa krwar ki enn bann fason se suspend peyman.\nRetir resours, mon krwar pa. Akoz finalman se Lasanble i kapab vot en resours pou en Komite. Ler i set up en komite, i kapab dir sa Komite i telman enportan ki nou pe vot R50mil par Manm par mwan. I kapab, napa naryen ki anpes nou fer li. Akoz se nou ki ansarz nou travay, nou resours eksetera. Obviously nou pa fer li akoz nou annan en enserten respe for sa dimoun ki Accounts Manager Lasanble. E donk nou fer li an negosyasyon. Me napa naryen ki anpes sa Lasanble vot resours pou en Komite, pou en serten peryod letan. Mon krwar se sa Lasanble ki determin lafason ki i zer son resours.\nAkoz i annan, me lo sa pwen spesifik san ki mon al tro lwen dan diskresyon Speaker ek Sekretarya, mon krwar i annan sifizaman fason pou fer sir ki en komite ki’n ganny set up i travay. E si i pa travay, name and shame.\nName and shame e i kapab ganny atraver en Mosyon, ganny dizourd, ganny vote. Mersi, Onorab Ramkalawan ou ti oule entervenir.\nMr Chairman, non mon ti pe al dan menm laliny. E i zis en kestyon kot Lasanble li menm li i devret pran son travay pli serye. E apre mon ti pe zis anvi enform Lasanble ki mon annan en kestyon. Mwan mon pou premye Manm ki pou reponn kestyon en lot Manm.\nMon pe esper pou li vin li Order Paper pou mwan reponn. Pou gou!\nMersi Onorab Ramkalawan. Sa ankor i bann nouvote. E parey Onorab Simon Gill i kontan dir, ‘’se labote nou sizyenm Lasanble.’’ Kot i annan en Manm in servi Standing Orders 30(5) pou kapab poz kestyon en lot Manm e i pe vini e mon krwar byento. Mon mazin dan juillet koumsa, kestyon i ava mont lo Order Paper.\nBon, Onorab Georges in ariv 12.26, mon krwar. Nou’n fini. Nou annan detrwa ankor.\n5 minit travay. Nou’n ariv 85.\nBon si zot oule fini nou ava fini.\nMr Chair, mersi. Nou pe propoz en nouvo Order 86 ki lo board. ‘’The National Assembly Rules of procedure for Committee which shall apply to the functioning of all Standing and Select Committees.’’ Akoz nou annan en dokiman e mon a vin en pti kou lo la taler pou 2 minit. Sa i pa aparet okenn par. E se laba kot nou pou vwar tou bann terms of reference e ki mannyer sak Komite i fonksyonnen dan son travay.\n‘Members financial interest’ part 19, napa gran amannman. ‘Admission of press and public’ ankor enn fwa napa gran keksoz. ‘Power to remove members of the public, miscellaneous, suspension of Standing Orders (91). Amendment of Standing Order 92, se egzakteman sa ki nou pe fer la. Employment of Members in a professional capacity.\nApre i annan en sanzman ki dan 94, sa Lalwa in sanze. Institutional proceedings under National Assembly. I nepli House of Assembly (Privileges) eksetera. I National Assembly, in sanze. Alor nou osi nou’n sanz li pou moderniz li. I en Lalwa 2011 e non pa en Lalwa 1975. Me selman etandonnen ki nou Standing Order i 2009, sa sete Lalwa ki ti aplikab a sa moman. Menm zafer apre sa dan 94.\nGeneral authority of the Speaker 95, nou’n fer en propozisyon amannman 95(3). The Speaker shall, as far as is practicable, consult with, me la nou ti’n dir the Leader of the Opposition, ah sorry, nou’n sanz son lord. Se tou ki nou’n fer. E finalman dernyen propozisyon e sa i sorti dan en lot Standing Orders en lot pei, nou’n fini vwar sa, poudir ki conduct of Members will be governed e nou’n desid sa depi pli boner. Nou ti annan de opsyon, enn pli boner oubyen enn la. Nou’n swazir sa enn pli boner pou dir ki dir ki nou pou ganny nou Code of Conduct of ethics ki pou apply pou nou.\nMr Chair, that’s it. Nou’n ariv a lafen nou review of Standing Orders. Tou lezot keksoz mon pa bezwen pas lo la, i deza dan nou rapor. Sof permet mwan pou dir 2 keksoz.\nPremyerman, avan ki nou adopte sa Standing Orders. Mon ti ava propoze ki nou retourn li lo Order Paper next week akoz i annan 4, 5 amannman ki nou bezwen anmenn devan House. Sa ki nou ava fer se nou a tidy up e nou a highlight zis sa 4 ou 5 landrwa e nou a pas lo la vitman en fwa ki i annan lakseptasyon nou ava ok.\nDezyenm, pwen se Rules of Committees ki en lot dokiman e ki tou Manm i annan. Nou’n track li. Me i pa Standing Orders, i pa en S.I. I zis Rules of Committees, alors si Manm i dakor, nou ava adopte li mannyer nou’n propoze. Nou pa’n sanz gran keksoz ladan. Zis nou’n fer li marye avek Standing Orders parey zot ava vwar ki nou’n fer li la anba sa morso ki mon’n fek montre zot la. Sa nouvo Order 86. Donk i annan en cross reference avek sa bann Rules of Committees.\nRules of Committees sel keksoz ki pou sanze substantially ladan, se bann terms of reference tou sa bann Select Sessional Committees ki nou’n fek fer. Me ankor enn fwa nou ava asiz ek sakenn, sak Chair okenn sa bann Komite. Zot ava donn nou zot terms of reference, nou ava met li ladan e nou ava sirkil sa dokiman ler in pare.\nDan en fason ki ler nou’n pare pou reprint, tou sa bann dokiman ava reprint, ava ansanm dan en sel dokiman. Mersi Mr Chair.\nMersi Onorab Georges. Bon mon annan zis en pti komanter. Nou annan en pe travay ki sa ki nou apel, ki nou pou al apel House Committee now, i bezwen fer Reform Committee, pou regard plizyer keksoz ki’n ganny propoze par Lasanble. Eski Code of Ethics, ki konmela nou annan en Code of Conduct for Members. Sa osi tou pou ganny pran par House Committee?\nI a ganny pran par House Committee e nou ava drafte li dan Standing Orders Committee pou tou bann Manm ganny vwar.\nDakor, bon. Si napa okenn komanter zeneral, mon ti a kontan … Yes, Onorab Ramkalawan.\nHON WAVEL RAMAKALAWAN\nNon, Mr Chairman i annan zis en pti pwen la ki letan, well letan nou pe koz lo bann Komite. Mon pa konnen si mon devret fer li la oubyen apre ki nou’n retourn dan Lasanble. Ou konnen, mon pe ganny en kante bann calls, i annan en kantite lafimen partou dan lavil e ki aparaman sa bann lafimen i sorti kot Kan Larme, ki i annan keksoz ki pe brile.\nLefe ki nou annan en Defence and Security Committee, mon ti ava demande ki Lasanble i call lo Defence and Security Committee pou kriy bann zofisye dan Larme, pou nou konnen egzakteman kwa ki zot pe brile? Parski i enportan pou nou konnen ki pe arive, spesyalman la ki i annan court case tou an relasyon ek bann files, ensidswit lo bor .. Mwan mon pe fer en demann serye avek Defence and Security Committee pou nou konnen kwa ki zot pe brile. Ok, Mr Speaker, mon pe fer en demann serye. Mersi bokou.\nMersi Onorab. Bann Manm. Bon mon pa pou al ouver en deba lo sa. Bann Manm Komite Defans, zot konnen, zot ava regarde vreman kwa ki pe arive dan lavil e zot annan pouvwar anba zot TOR pou fer le neseser.\nMon annan de lanmen anler, nou pa pe koz lo la. Mon’n fini dir, mon’n fini donn direktiv. Onorab Arissol, Sandy Arissol.\nOu pa oule mon koz lo sa ki’n leve.\nNon, non nou’n fini koze, Leader Lopozisyon in fini donn direktiv.\nMr Speaker, be ok. Mon a koz lo 2 pti keksoz ki ou ti a kontan mon koz lo la. Par egzanp letan, avan nou ferm deba lo bann travay ki nou’n fer, mon ti a zis kontan lo 95, zisteman lo 95(1). Eski nou happy avek 95(1) oubyen i annan en pti pe tro bokou pouvwar kot Speaker, pa les mwan koz lo sa ki mon ti pe al koze, be i dir mwan koz lo en lot keksoz?\nDezyenmman mon ti a kontan demann avek Onorab Georges, kekfwa par egzanp letan mon vwar pou sa enn 2019 Standing Order, mon vwar sinyen par Clerk, sa letan ti Mrs Veronique Bresson.\nEski Mr Speaker, ou ti kapab dir nou kekfwa la avek sa nouvo keksoz ki nou pe fer, kekfwa pli tar letan nou ava’n fini ek sa travay, eski ou krwar dan bann prosedir, an vi ki ou menm ti mansyonnen poudir ou’n met advert dan Nation pou nou ganny en nouvo dimoun pou ranplas Clerk.\nEski ou krwar letan nou’n fini sa prosedir sa prosedir osi ki konsern anba ou Sekretarya, i ava’n kapab fini pou nou kapab annan en zoli sinyatir ki dir entel in siny nou nouvo Standing Order, organize e re travay lo la par sizyenm Lasanble. Mon’n koz lo sa ki ou kontan Mr Speaker. Mersi.\nTre bref, 95 mon krwar nou’n fini deal avek tou bann amannman Standing Order. Si ou’n mank amann 95, sorry, nou’n fini avek e Lasanble in tonm dakor. Lo ou 2enm pwen bann prosedir administrative pe kontinyen e nou swete ki tre byento nou a kapab ganny en Clerk. Alright? Mon pa pou pran ankor, mon ti dir mon pou pran zis 2 Onorab Simon Gill. Onorab William.\nMr Chairman, mon anvi zis demann ou, eskiz nou annan en designated officer for media. Actually, right now?\nDesignated officer ou pe dir dan Lasanble … dan …? Nou annan en Media Committee dan Lasanble?\nNon, non, secretariat.\nSecretariat wi, wi nou annan. Ok, ou kapab pran kontak avek Deputy Clerk apre. Wi, nou annan.\nWi, wi ok.\nE se sa ki mon’n dir yer pou, mon pa anvi ki nou retourn lo Standing Orders. I annan landrwa ki nou apel li en Broadcasting Committee. Me nou, nou apel li nou Media Committee. Nou annan en Komite in House. I mean Sekretaryat. E nou annan en Komite in House kot anvi bann sanzman ki pou vini, nou pou bezwen regard rules pou nou kapab broadcast, difiz nou travay Lasanble and so on, i pou enportan mon krwar ki tou le de Komite i zwenn pou nou petet re fer bann lareg. Ok, vizavi lekel osi ki pou re transmet travay Lasanble. Alright, so nou annan sa.\nMersi Mr Speaker, quick one. Nou pe konpran ki Lasanble in fini son travay lo son Order Paper e mon konpran ki nou pe adjourn, nou pe retourn Mardi Mr Speaker?\nMon pe vin lo la Onorab. Mon pe vin lo la ok? Bon zis, an vi ki nou’n fini travay komite mon ava zis demann Sarge pou move Mace e mon ava pran sa de query ankor. Onorab Ramkalawan.\nMr Speaker, mon ti ava kontan lo lapar Lasanble Nasyonal premyerman remersi Onorab Georges koman Chairperson Standing Orders Committee pou sa travay ekstraordiner ki in dirize, pou nou kapab re regard nou Standing Orders. Nou kontan ki in nobou met tou son konesans e fer en travay vreman ekstraordiner. Anba son Leadership mon krwar ki nou pe prepar en set of Standing Orders, nou selman pou nou Lasanble me pou bann zenerasyon Manm Lasanble Nasyonal ki pe zwenn.\nDefinitivman sa parol remersiman i al osi pou tou bann Manm lo Standing Orders Committee, ki’n asiste li dan sa travay. E mon krwar ki i toutafe annord pou nou Lasanble Nasyonal aplodi travay ki Onorab Georges avek sa Komite in fer. Felisitasyon.\nMersi Mr Chair. Mr Chair, mon ti’n demann laparol efektivman pou kontinyen sa ki Onorab Leader Lopozisyon fek dir. Mon remersi li pou son bann parol e mwan mon ti anvi profit sa lokazyon pou remersi tou bann Manm Komite ki’n asiste mwan. I pa ti en travay mon tousel, o kontrer i ti en travay konzwent.\nMon ti ava kontan remersi Sekretarya ki’n la avek nou dan bokou fwa Sanmdi ler nou ti santi ki nou bezwen en peryod letan ase long pou nou kapab regard sa Standing Orders. Zot dediksyon in ganny byen apresye.\nMon ti a kontan remersye ou menm Mr Speaker pou ou partisipasyon. E sa de Leaders ki kantmenm zot pa Manm Standing Orders Committee, in donn nou zot letan ek zot leksperyans pandan ki nou pe revwar sa.\nEn remersiman spesyal pou tou bann Manm ki’n pran par dan sa deba e ki’n anmenn bokou refleksyon e bokou nouvo lide, ki’n permet ki nou travay in al byen vit e in byen reisi. E finalman mon ti a kontan reasir tou bann dimoun ki pe ekout nou, ki prezan ler Lasanble i retournen zot a kapab tune in ankor e sa ki zot ava ekoute i ava bokou pli enteresan, ki sa ki zot in gannyen dan sa detrwa dernyen zour. Mersi Mr Speaker.\nMersi Onorab Georges. Bon, mon krwar preski tou keksoz in ganny dir. Mon osi mon ti’n met en pti note pou mwan lo lapar, from the Chair e lo lapar koman Head of Secretariat pou remersi ou pou sa travay fantastik, e mon konnen ou’n met bokou erdtan la dan menm pou come up with the manual and so on. Nou vreman apresye e finalman nou a kapab ganny sa manual ki ava akonpanny nou Standing Orders.\nMon ti a kontan osi remersye bann Manm Standing Orders Committee, bann Manm ki every now and then. Parey le de Leaders vin ki’n asiste e zot in fer zot kontribisyon e byensir tou bann Manm, sa 2 semenn ki nou’n fer travay, ki nou’n debat lo la. Ki’n donn zot bann inputs.\nByensir mon ti a kontan remersye Sekretarya pou provide tou sa bann logistical support to the Committee. Alor felisitasyon lo mon par pou sa travay ki nou’n fer.\nBon, mon annan zis pou mwan anonse ki sa nouvo komite ki formen, ki pou regard en pti pe bann keksoz ki otour COVID-19, pou fer zot premye rankont dan Committee Room 3, deswit koman nou break la. Koman nou adjourn. Kot zot pou elekte zot Chair ek Vis- Chair e Deputy Clerk i ava osi prezant Sekreter e asistan sekreter avek sa Komite. So, Committee Room 3 deswit koman nou fini la.\nLasanble i pou adjourn nou pou re pran nou travay Mardi le 30, 9er bomaten.